Tant costa sacrificar M (punt) Rajoy?\n«A Madrid ja hi ha molta gent que afirma que si el Parlament de Catalunya manté de president el president potser haurà arribat el moment que M (punt) Rajoy presente la dimissió»\nLa vice-presidenta del govern espanyol ha preguntat en una sessió parlamentària si costa tant ‘sacrificar un català’. No volia dir un català qualsevol, sinó en concret el president de la Generalitat –de dalt. La pregunta és insòlita i no solament per l’ús del verb ‘sacrificar’. Mare de Déu, si hagués estat un independentista el primer de demanar de sacrificar algú del govern espanyol! Ja hi hauria quinze tribunals perseguint-lo, a hores d’ara.\nLa pregunta de Soraya Sáenz és insòlita per la forma, però també pel fons, car deixa entendre un cansament que no hauria d’haver mostrat, si més no en públic. Vista l’expressió que fa servir, és evident que li agradaria molt que Puigdemont hagués estat sacrificat fa temps i que no entén com és que no és sacrificat ara. No ho va poder aconseguir amb les eleccions trucades que el seu cap va convocar i ara tampoc no acaba de tenir efecte la pressió enorme que exerceixen amb l’objectiu que siga la coalició independentista qui se n’encarregue.\nPerò, posats a fer preguntes inquietes, se m’acut de demanar a mi si tant costa sacrificar M (punt) Rajoy? Perquè de raons n’hi ha de sobres. Des de la corrupció sistèmica del PP a la seua ineptitud a l’hora de resoldre la crisi catalana, passant per la tensió que origina en l’alt funcionariat de l’estat, a còpia de judicialitzar la vida política mirant de resoldre així un problema polític que no vol ni reconèixer.\nI potser, de fet, la tensió que Sáenz deixa entreveure té més relació que no ens pensem amb l’existència d’una alternativa: o Puigdemont o Rajoy. I vés a saber si la seua angoixa no es manifesta tant pel que passe al president català com pel que podria passar al president espanyol, i a ella mateixa, si no aconseguís apartar Puigdemont de l’escenari. Que a Madrid ja hi ha molta gent que afirma que si el Parlament de Catalunya manté de president el president potser haurà arribat el moment que M (punt) Rajoy presente la dimissió. I admeta el seu fracàs.\n08.02.2018 | 22:11\nEl problema de Saenz de Santamaria és que ja han utilitzat tot allò que poden utilitzar contra Catalunya i contra el seu President. I només han aconseguit posar en evidència la seua impotència. Al mateix temps, són un col·lectiu tan corrupte i tan inepte que, fins i tot els veritablement poderosos els deuen estar enviant alguna mena d’ultimatum. Només així s’entén el fet que estiguen gairebé histèrics. I espera’t que es faça la investidura,q ue ja tarda. No només se n’haurà d’anar M. Rajoy; algú més, haurà d’anar-se’n. I la pregunta és, on? Probablement, això és el que espanta aquesta senyora.\n08.02.2018 | 22:32\nNo comparteixo l’optimisme de l’editorial, però sí agraeixo l’agudesa de l’anàlisi: el to maleducat i menyspreable de SSS, efectivament denota el seu cansament. M’agradaria pensar que Puigdemont serà investit d’una manera o d’una altra, a la Generalitat “de dalt” o a la “de baix”; però no hi tinc massa esperança, la desconfiança mútua i crònica entre els mons d’ERC i de l’antiga Convergència és tal, que pot esgarriar la troca en els moments més inoportuns com l’experiència ens demostra (i passo per alt la roïna i miserable opinió publicada d’una tal Cayetana sobre no sé què d’efectes pedagògics, perquè desgraciadament podria no anar massa desencaminada). Però si Puigdemont fos investit, que ja m’agradaria, discrepo de que el perdedor del duel fos “eme-punto”: el culpable per a molts sectors de Madrid seria la SSS, que per això emepunto (que sempre cau dret, fins i tot als gags del Polònia) li ha encarregat personalment, pública i notòriament la gestió del “problema catalán” via 155. Potser també per això el to de cansament… i d’inquietud! Tant de bo, però no hi confio gens, ho sento, estic bastant abatut.\n08.02.2018 | 23:02\nSegurament la virreina està molt inquieta i gelosa del protagonisme que se li dóna al seu súbdit Puigdemont. Ella que tant es va afanyar en muntar unes eleccions filoconstitucionals per Nadal, i els seus escuders Albiol-Iceta-Arrimadas-Domènech no varen entendre les seves instruccions. Igual que quan va venir a alliçonar els indígenes amb la Operación Diálogo, i ningú no donava la talla per a captar del tot la seva missió. Se sent dolguda i ofesa perquè encara ningú no ha sigut capaç de fer callar l’insolent Cipollino.\nNo m’hi cap al cap que M-punto-Rajoy pugui dimitir mai, Vicent. Ni quan les gallines pixin. En canvi, si les coses es passen massa de rosca, potser l’advocada plegaria per raons personals…\n08.02.2018 | 23:27\nTotalment d’acord Vicent. Motiu de més per que els catalans que hem votat Puigdemont no donem el braç a tòrcer. Que no hi hagi govern mentre no es deixi investir Puigdemont legalment. Que no es barallin els partits, al menys públicament, que cada día a Madrid estan més nerviosos i la patronal també. Això és que anem per bon camí.\n08.02.2018 | 23:35\nAquestes alçades estem preparats per les misèries de l’estat, poques coses ens sorprendran. El què em preocupa es que els nostres li facilitin la feina. La percepció que m’ha arriba és que esquerra no sap com ensortint-se’n per acontentar els seus votants i l’estat espanyol.\nHo sento però estic molt decebuda, he escoltat algunes declaracions de les que van fer davant el jutge i em pregunto si de veritat han volgut l’independència perquè tot sembla que només nosaltres, la gent estaven preparats. És ben trist.\n08.02.2018 | 23:41\nJa m’agradaria que fos així. Però al M.Rajoy no el treuen ni amb salfumant: Ni PP, ni PSOE, ni C’s ni Podemos ni salfumant\nSobre que M. Rajoy admeti el seu fracàs i dimiteixi, podem ser molt cínics: a Can PP “no dimite nadie”. Una altra cosa és que siguin capaços de portar Espanya a la seva destrucció total només perquè són incapaços de pensar en res més que en destruir Catalunya, i aquí sóc jo qui sóc cínic: en són capaços i ho faran. I ara serà com amb el càncer i la quimio: és veure quin aguanta més, i aquí diria que nosaltres tenim millor pronòstic. Està essent dur, però pot ben ser que Catalunya sigui la tomba d’Espanya.\n08.02.2018 | 23:43\nTambé cal recordar que l’invent de doble presidència ja el porten fent ells amb j.m.aznar al damunt. Per tant que no facin tants escarafalls!\n08.02.2018 | 23:47\nLa República Catalana és al tàndem M.Rajoy-SorayaSS, el que El Cabanyal ha estat per al tàndem Rita Barberà-Alfonso Grau: la seua tomba.\nPer a ridícul de llurs mariaxis españoleros=>\npsoE-C’s-Psc-PodemosESpaña/la sucursal de Podemos a Cataluña anomenada Comuns(Domènec-Alamany-Coscu-Colau-Pisarello, etc) i troupes respectives.\nPS: Caldria que eixos mariaxis i aquelles troupes respectives saberen que per a ser español calen dues condicions extremes que la resta d’humans no posseïm:\n01. Un sentit del ridícul de grau ZERO….i\n02: Un sentit de l’humor de grau INFINIT.\nHo tenen tot, policia, jutjats, diners, però són uns corruptes i bastant ineptes, aviat el rebrot de la crisi econòmica i sobretot les finances españoles faran figa, criden molt però ho fan de un púlpit de papercartró, ells ho saben, nosaltres també en tindriem de ser conscients i actuar amb la seguretat d’aquell que te la victoria a tocar, Ho tenim més fet del que sembla, ENDAVANT REPUBLICA!!!!!\n09.02.2018 | 00:35\nNo ho sé, però és evident que molt més sacrificables que Puigdemont sóm M. Rajoy i Soraya. Deixant de banda la ideologia que pugui tenir cadascú, qualsevol persona intel.ligent que analitzi la situació arribarà a la conclusió que hem arribat fins aquí per la pèssima gestió que Rajoy el PP, Soraya i companyia han fet del problema català.\nHi ha una manera de creure (pensar?) d’aquesta gent típica, la de les llistes de la Espanya de sempre, en que tot ho valen a noms, a persones que apanyen les coses entre ells, un cop fet el tràmit d’uns eleccions, oblidant que ells, els escollits, son el que representen els que els han votat, i prou. Això, tant elemental, tant base del què és democràcia, no te significat per aquestes cúpules de vividors de la cantarella, per a ells, democràtica (democràcia, com a mot no com a realitat). No son capaços de capir que som més de 2 milions els que representa, i representava, legítimament, una persona com el president Puigdemont, el govern i el parlament. Escapçar l’electe màxim no canviarà les coses. Haurien d’escapçar els 2 milions cent mil, pel cap baix, per aconseguir la còmoda submissió dels mesells que restarien ja, per ells mateixos, rendits, d’antuvi, en anar a votar a la trepa dels quatre del 155. O potser la postura de la vicepresidenta és la de ‘sacrificar’ un …. poble … català?. Potser, amb els nervis (el temps passa) s’ha oblidat del poble que, ni amb el ‘a por ellos’, no ha quedat ‘sacrificat’.\n09.02.2018 | 03:25\nEn tenen 4 empresonats, uns quants exiliats, uns altres renegats, i gairebé 1000 més a la llista d’espera, i encara volen més “sacrificis” i tot indica que ho aconseguiran.. I Jordi Sanchez parla de legislatura de 4 anys a l’entrevista que publica avui VW desde la presó on també diu que caldran noves estratègies.. Ja ho pot ben dir.. Qualsevol que es despertés d’un coma de dos anys diria: -però que ha passat?\n09.02.2018 | 06:32\nEstic d’acord amb tots els ben raonats comentaris anteriors amb més ò menys intensitat. La situació és de tant extrema gravetat que ara sí que és caixa ò faixa i per això cal investir a Puigdemont com a fet fonamental.\nÉs segur que als actors que representen la voluntat del poble republicà catalá els hi toca una tasca molt difícil, però són uns manats i l’han de fer, que és investir a Puigdemont.\nEls dubtes d’última hora per fer-ho és la més que lògica por de la presó, casi segura, per tots els que ho facin desde territori català.\nHan de assumir aquest preu tant alt sabent que si ho fan, el poble sempre ha dit que “no tenim por” i els recolzaran com fins ara.\nÉs ľultim esforç i no menor per vèncer la dictadura emmascarada, ara ja no tant, de democràcia practicada per la Moncloa.\nTot el món mira i ha de veure a l’escollit per les urnes, segons les lleis i la constitució espanyola, investit com President de la República Catalana.\nMoncloa no podrà suportar, ara sí que no, la pressió Internacional.\nAquest és el primer pas.\n09.02.2018 | 07:30\nFa temps que vaig dient que per entendre les afirmacions i actuacions de l’estat espanyol cal donar-los la volta. L’editorial d’avui n’es un exemple. Jo crec que cal llegir-ho no en forma de pregunta, sino en forma d’afirmació exclamació, una cosa així com: si que costa sacrificar els catalans, son durs de pelar els malparits.!!!!!\nD’exemplars n’hi ha infinits: fan un cop d’Estat i ens anomenen colpistes, ens peguen i maltracten de forma violenta i ens acusen de ser violents a nosaltres. Pur i simple cinisme i manipulació informativa.\n09.02.2018 | 07:31\nNingú se sacrifica si es veu en una posició dominant. Actualment l’estat espanyol, i el PP s’hi veuen: han aconseguit l’enfrontament entre independentistes, tenen controlat tot a Catalunya sense resistència ni oposició de ningú, l’alternativa, C’s, és encara més troglodita que ells, el PSOE és irrellevant i Podemos s’ha rendit (si és que mai s’havia plantejat lluitar). Europa està amb ells i el poder judicial fa el que li manen.\nÉs més estan en plena ofensiva per a eliminar les dues últimes coses que els fan nosa (neutralitzats els mossos): Escola i TV3. I tot deixa entreveure que, almenys amb TV3, faran molt de mal\nApart de tot això les enquestes electorals mostren suport al PP i als seus amics de C’s per la mà dura amb Catalunya i no els passen factura ni per la corrupció ni per res. Ni els intel·lectuals orgànics, tan proclius a parlar dels drets dels kurds i dels indis Bunga-Bunga del Brasil, han mogut un sol dit pels catalans.\nAlgú em pot explicar per què haurien d’estar nerviosos, preocupats o cansats ?\nPotser que fem alguna cosa per tal que ho estiguin, no ?\n09.02.2018 | 08:05\nSi som realistes, el Rajoy i la SS no són més que dos figurants en defensa dels moviments del rei. Ells dos pretenen fer-nos creure que són els que decideixen, i com que no decideixen més enllà del que els manen, i en canvi reben totes les hòsties, cada dia estan més i més indignats. Algú ha parat atenció en què quan les coses són realment importants, com a Davos, no hi va l’alfil, sinó ell mateix? El rei els està desposseint de poder, i saben que quan pleguin aniran a la presó directament, i a passar-hi la major part del que els queda de vida. La seva situació és cada vegada més inestable i se senten entre l’espasa i la paret. Saben que el rei ja ha triat uns altres alfils perquè defensin amb més astúcia i menys escàndol públic al seu exèrcit d’oligarques ectoplasmàtics, que saben que si es perd Catalunya, perden tot el negoci de tants segles. Aquest parell de figuretes, que actualment ja són més peons que cavalls, no dimitiran fins que el rei ho ordeni, i ara no ho farà, perquè vol que aguantin fins a tenir la seva nova reina a punt. No són els emissaris que cal fer fora, sinó el rei i la seva cort. Aquest és el nucli del càncer espanyol. Tota la resta són figurants.\n09.02.2018 | 08:07\nTens tota la raó Vicent, en qualsevol païs normal, ja hagués dimitit o lo haurien fet una moció de censura per la seva pèssima gestió amb Catalunya. Però no estem en un païs normal, i la oposició es\n09.02.2018 | 08:13\nEstà encantada amb la duresa de Rajoy amb Catalunya, faci servir els mètodes que faci servir, però no es volen embrutar les mans i ja els està bé que mentre duri el conflicte, qui es desgasti sigui el PP. Per això segueix al mateix lloc, i aguanta estoicament. Però crec que això a Europa no li permetran eternament, i si que tinc la sensació que si s’ aconsegueix investir al President Puigdemont, la pressió exterior será tant forta perquè s’ assegui a negociar, que llavors si, el seus mateixos el faran dimitir perquè la derrota serà més que evident. Per això hem de seguir endavant i només endavant. Ens hi ho juguem tot.\n09.02.2018 | 08:36\nMolt bo l’editorial d’avui. I a mi m’ha fet pensar:\nLa paraula sacrificar és terrible, per això quan a finals de gener en Tardà la utilitzà referint-se concretament a Puigdemont, em va fer tan de mal i POR.\nL’estat ho posa molt difícil. Ja ho vam veure el dia del referèndum i quan VAM defensar les urnes, sabíem que allò anava en serio.\nAlguns dirigents diuen que hem d’evitar més represàlies. Tant de bo això tingui sentit, però crec que és d’una ingenuïtat enorme. I em pregunto: Senyors, els que poseu tants problemes a l’acord, creieu sincerament que no hi haurà repressió si no posem en Puigdemont? Puigdemont és el símbol, no cal fer paral•lelisme de si el creiem un déu, simplement és la figura que representa les nostres aspiracions. És clar que n’hi ha d’altres! Jo mateixa en sóc una, per què no? Però ell és el que vam escollir i a més ha estat conseqüent amb tot.\nI seguint amb el fil de la repressió: ahir vaig rebre un d’aquests whatsapps anònims que circulen per la xarxa que deia:\nSi investim el President Puigdemont, serà inhabilitat.\nSi investim la Marta Rovira, serà inhabilitada.\nSi investim Carles Riera, serà inhabilitat.\nSi investim un gos, també serà inhabilitat.\nPer tant, deixem de fer el ridícul, investim Puigdemont i plantem cara d’una vegada.\nHi estic totalment d’acord, això s’ha de forçar. No podem acceptar el xantatge. O què passarà quan comencin a detenir gent del carrer que no té diners ni advocats per defensar-se? La caixa de solidaritat no arribarà per a tots, com s’ho faran?\nCal sentit de la responsabilitat de direcció, podem protegir ara alguns dirigents, però no podrem fer-ho eternament, per això cal tirar endavant sense complexos.\n09.02.2018 | 08:40\nPosats a sacrificar, Espanya necessita un altre sacrifici, el d’aquell que ho mana tot, -crec que també la repressió a Catalunya, diuen que es fred i insensible, per no perdre la “feina”-, i no ha sigut mai votat en unes urnes.\n09.02.2018 | 09:11\nRAJOY ES LA SAGRADA I SANTA INQUISICIÓ, avui dita OPUS-DEI, que ho mana tot, oi Faine, que mana dins el poder jucidial i sobretot fiscales, i que té totes les televisions porno-criminals espanyoles, així com bona part de la premsa, oi fills de Lara?.\nRajoy es catolic i el hijo del Omella o sigui de la COPE.\nEsfonsar Rajoy no serveix per res, i cal atacar al màxim a les dues bandes franquistes de la COPE-OMELLA I OPUS-DEI-FAINE, les dues encaudillades per dos catalans franquistes i miserables\n09.02.2018 | 09:33\n¿És el mateix el “sacrificar un catalán” de la Soraya, al “sacrificar un president” d’en Tardà?\nNo. La Soraya voldria esborra-lo de l’existència, Tardà en canvi, voldria que li fessin fer un pas al costat, un sacrifici menor, comparat amb els sacrificis de que t’empresonin per cumplir el mandat del 21-D d’investir Puigdemont. Sembla que Tardà pensa que aquest sacrifici seria garantia de res o potser una forma d’amagar una claudicació autonomista. ¿ I si ens sacrifiquem tots, com diu la Bel Zabala ?\nCom exercici retòric, l’editorial va de sacrificar Rajoy. ¿Des d’aquí sacrificar Rajoy ? jo sacrificaria tot el règim neofranquista. Des d’allà, de moment els va prou bé. Li perdonen totes les putrefaccions guvernamentals sempre i quan sacrifiqui als catalans, a tots. La Soraya vol “sacrificar un catalán” perquè sap que així ens sacrifica a tots. Tardà i cia. no s’enteren.\nEvidentment que no és el mateix ‘sacrificar’.\n09.02.2018 | 09:48\nEntenc que els polítics catalans estan vivint moments molt difícils i potser els més difícils tenint la repressió com a resposta injusta del tot. Encertar en aquest moment també és molt difícil. Tot el meu suport a la república que guanyarà perquè no deixarem una altra sortida.\n09.02.2018 | 10:08\nPer no sacrificar M.Rajoy, el Reino va estar un any sense govern i va repetir eleccions.\nEn tot cas, encara que ara sembli que no, el temps continua jugant al nostre costat.\nSón famoses les guerres russes en que els russos van aturar les invasions esperant a l’hivern per contra atacar, tot i l’immens cost que va suposar esperar, quan va arribar l’hivern la guerra fou cruenta però el temps gèlid els va afavorir. Si no recordo malament passa en una de les guerres mundials i contra napolió.\nCrec que a nosaltres ens passa el mateix però a la inversa. La nostra força és el carrer, la mobilització ciutadana. I aquesta serà molt més fàcil d’aquí a un parell de mesos, quan hagi entrat la primavera. Mentrestant anem guanyant temps, encara que ens costi bous i esquelles, perquè en la nostra batalla particular, el temps meteorològic favorable és determinant.\n09.02.2018 | 10:42\nEn aquesta ja tan llarga lluita per les nostres llibertats nacionals, de la qual la conjuntura actual no és sinó un episodi culminant, crec que estem deixant de banda massa alegrement l’ajuda mútua entre la bona gent de la nacions oprimides que defensa arreu del món –i en concret a Europa– el seu alliberament nacional. L’actual moment que viu Còrsega –i no parlem de Flandes, on tanta solidaritat està rebent el nostre govern a l’exili, o del País Basc i Galícia i fins i tot Castella i Andalusia, per no dir Escòcia i Gal·les o Irlanda, i per què no el Rif– ens hauria de fer reflexionar al respecte. Potser hem refiat massa de la reacció dels Estats nació de l’actual Unió Europea –reconeixement esclar imprescindible a llarg termini– i i massa poc de la bona gent oprimida per aquests mateixos Estat nació. Quan l’independentisme era minoritari al nostre país –i parlo de fa ben poc temps– bé o malament s’havien teixit complicitats a aquesta escala que crec urgent recuperar, usant els vells organismes de cooperació o creant-ne de nous, potser a nivell més institucional. El que em sembla cert és que aquesta ajuda mútua és imprescindible per avançar si realment ens creiem –i jo m’ho crec perquè ho he viscut, per exemple en el procés de consultes populars que va començar a Arenys de Munt i va precedir, i condicionar, no ho oblidéssim pas, l’actual– que és la bona gent la millor garantia que arribarem a consolidar la República i, doncs, la llibertat.\n09.02.2018 | 10:43\nCom diu Ramon Cotarelo, si parlen de “sacrificar” Puigdemont vol dir que no li pressuposen cap impediment per a seguir sent el MHP de la Generalitat de Catalunya. Les paraules parlen molt més del que voldrien qui les fan servir.\nPerdó si ja ho havia dit algú altre, avui no he llegit el que heu escrit, més tard ho faré\n09.02.2018 | 10:45\nA Rajoy no se’l por sacrificar perquè un sacrifici demana alguna cosa pura com a ofrena i Rajoy està podrit.\nVagi per endavant que Puigdemont ha de ser ratificat com a President legítim\nPerquè ho és,\nPerquè ha guanyat com a llista més votada de l’independentisme, a despit dels dirigents d’ERC que intentaren un “sorpàs” per la dreta.\nPerquè és l’acte mes fort que tem el gobierno d’espanya.\nPerquè qualsevol altre que es posi seria una claudicació davant el 155, una humiliació a canvi de res, doncs tots tenim la certesa que cedint al 155 no recuperarem res. Com diu Teresa Puig, seria d’una ingenuïtat majúscula. Recordem les paraules de Rosa Parks.\nVeig mes futur en posar Puigdemont, malgrat les amenaces del Tribunal Inquisicional, que en passar per l’adrecador del 155, no pararien igualment i a sobre humiliats.\nSeran moments durs, qui tingui por que faci un pas al costat. Aquells que per convenciment i que no tenen res a perdre i a canvi d’un bon sou, que agafin el lideratge.\nSr. Tardà no faci la feina del consorci PP-PSOE-C’S.\nERC i CDC (que no és JuntsxCat), no ens traiu als catalans, això tindrà un preu electoral.\n09.02.2018 | 12:09\nNo se perque l,hi donem tantes voltes.si es va poder presentar, ha de poder ser investit\nAmb aixo esta tot dit\nI Encomupodem segueixen igual 🙈🙊🙉 quina pena\nJo necessito una dosis d’optimisme perquè crec que Ñ ens està guanyant. Ens està dividint, com volen, i cada vegada som més febles. Estem perdent la nostre gran força d’unitat i seguretat, demostrades tantes vegades (l’1O, 3O …). Crec que el poble s’està perden confiança i desanimant amb els nostres representats. No podem permetre que per ambicions partidistes oblidem que ara l’important es salvar Catalunya, restaurant al nostre President i Institucions, i demostrar al món que som un poble unit, que anem junts a totes!!!!. Fer el contrari es acceptar el 155 i no podrem aturar totes les conseqüències que aquesta il.legalitat ens està comportant. Un altre president sería acceptar la submissió i estaríen totalment perduts. La vengança sería terrible i eterna!!!!. Si els nostres polítics no ho tenen clar això, si els hi manca generositat o valor, que és facin a un costat, on un altre pugui continuar treballant per salvar el nostre poble. A més no entenc; si Ñ i el TC no tenen poder sobre el nostre Parlament, perquè hem d’obeir?. Hem perdut ja moltes oportunitats importants que no tornaran, però encara ens podem sortir. Necessitem als nostres politics units i investir “ja” el nostre president legítim, Carles Puigdemont!!!!\n09.02.2018 | 14:41\nSenyors i senyores d’Esquerra Republicana de Catalunya: Prou de fer de botiflers! Recapaciteu, collons!. No feu de botiguers porucs!. Us he votat gairebé sempre potser perquè creia que no hi havía rés millor, i per això no estic disposat a callar quan la cúpula del partit pretén d’imposar els seus interessos mesquins per damunt dels de Catalunya. “Es de cajón”, com diuen ells, no cedir a les presions dels aborígens d’allà dins, Ñ, plantar cara i dir-los-hi que les nostres institucions són nostres, hi decidim nosaltres i que “hasta aquí hemos llegado”. El poble de Catalunya ens hem de despertar d’una vegada, posar-nos l’armadura i exigir que els polítics facin el que la ciutadanía els encarrega. Necessitem un cap que conegui la situació, pensi, decideixi, tingui la confiança de la gent i respectar que està legitimitzat institucionalment. Estic d’acord amb l’Albert Miret i d’altres que assegurenque el veritable poder dictatorial, explotador i agressiu d’España està encarnat en la monarquía i els seus gàngsters associats, i que els que donen la cara (realment el que donen es vergonya per obcecats i corruptes), no son res més que uns pallassos amb data de caducitat ben propera. Evidentment Puigdemont encarna la continuitat e les nostres institucions, ens ha demostrat la capacitat i compromís necessaris i no debem desprendre-n’s d’ell només per la voluntat dels nostres colonitzadors.\nÉs que si cedim, els empresonats ho hauran estat per a res. Compte, que això seria lamentable, i irreparable.\nEstic d’acord amb els qui diuen que no són el plastilino ni la rateta els que cal abatre, sinó el bor bó. I a un re i se li treu el poder no exercint de súbdits.\nCaldria endreçar les coses per al pròxim juny. Tenim la nostra responsabilitat a l’hora de destinar els nostres tributs al poble que volem ser. Construïm.\n09.02.2018 | 16:12\nTrobo molt apropiat l’ús el mot sacrificar donades les circumstàncies. I veig amb molt bons ulls preguntar-se pels sacrificis a “can espanya”. En un context europeu en el que Macron sacrifica el purisme jacobí ( com molt bé comentava l’editorial d’ahir ), on a alemanya es sacrifiquen interessos de partit en bé de l’estat i de l’UE, i que els catalans atenen com sacrificar Puigdemont pel país; per què ningú no sacrifica cap peça del delicat marc polític de l’espanyolisme? I sí, hi han molts nervis. Hi ha fins hi tot incoherències notables. Per exemple el país ( diario del regimen y nuevo amanecer ) ens reconforta avui amb un: tolerarem fent ulls grossos a un Puigdemont amb càrrec honorífic a Brussel·les. Ep! Sorpresa, desmentint les pressions del pobre Dastis davant del govern Belga. Altrament doncs, ens empassem un Puigdemont actuant a Europa.\n09.02.2018 | 16:28\nNo és només Rajoy el que vol sacrificar catalans.\nNi Roger Torrent.\nAra l’exconseller Felip Puig considera que hem de recuperar l’autonomia i no pas la república.. perquè, diu, que no tenim prou soldats ni raons per seguir per el camí de l’alliberament.\nI penso que la Cúpula de CiU pesa massa i negativament sobre PDeCAT.\nEsperem que Puigdemont tingui prou força per compensar l’entorn de Mas que va recolzar sense condicions les retallades del PP que van deixar al carrer moltíssima gent de TOT l’estat.\n09.02.2018 | 16:37\nEl passat 21D vaig triar JxCat perquè el MH és el President legítim. Aquelles eleccions les veia com un tràmit per dir-li al Gobierno que s’havia “cicutriñado” la Constitución per tal de controlar Catalunya que no hi estava d’acord.\nSe me’n fot qui ens porti a ser una República de fet i com cal. Companys d’ERC i PDCat, cal posar-hi collons i ovaris. Si no els trobeu, pas al costat, agraïments ben merescuts pel servei fet fins ara i que algú altri ho faci. Si em traïu, m’emprenyaré.\n09.02.2018 | 18:30\nNo oblido que qui va usar el verb “sacrificar” per primera vegada per referir-se al president Puigdemont, va ser en Tardà, o sigui ERC.\nSi volen sacrificar M. rajoy m’és ben igual. Hi hagi qui hi hagi “allà” faran el mateix amb Catalunya i tots nosaltres.\nEm preocupa molt més el que està fent ERC, perquè això sí que està paralitzant tot el que cal fer aquí.\nERC no està a l’altura. És una pena (per no dir més) perquè ho engegaran tot a rodar.\n09.02.2018 | 18:44\nEm sorprenen alguns comentaris, sembla que tenim bastants voluntaris per anar tancats a la presó a fer companyia al Jordis i cia, segur que quan siguin dintre els convenceran que canviin tots l’estratègia de defensa i proclamin la via unilateral etc etc.. Així fem cas a Cotarelo i omplim les presons de catalans, a veure si els fem la feina bruta mentre ells eas fan la llei electotal a mida amb Cs..\nA veure que diuen la setmana que ve els CUP a veure si van de voluntaris cap dins o què.. a veure si segueixen amb la tesi del 9/11/2015 quan van fer proclamar al Parlament la guerra, perdó, dic la ruptura amb l’estat aprofitant l’estita i arronsa de les negociacions per decidir quan enviaven a la paperera el presidenciable del moment, no exactament com ara perque ara estan bastant calladets, tot i que si volen són igual de decisius.. es pot intuir una estratègia diferent..\nJo també vaig votar Puigdemont, però ja sabia que no podria ser president, el missatge ja l’han rebut, ara només cal que fagin una mica d’estira I arronsa però cal que posin algú amb un bon parell del que sigui que els digui a la cara, seguim.. Per via legalista per a que no ens sacrifiqueu ni a nosaltres ni a la resta de Catalans, pero, Seguim.. (hem après a esquivar les bales i querelles com a matrix..)\n09.02.2018 | 19:09\nÉs veritat que Carles Puigdemont no serà President de la Generalitat, bàsicament perquè ja ho és i cal puntualitzar que el problema que tenim és el temps verbal, i mental, que alguns empreen.\n09.02.2018 | 19:31\nNo s’emboliqui Josep Maria Martín, acabo de llegir a aquest sr., en Puig, i no veig això que diu vostè, o millor dit, les paraules de lexconseller donen per a interpretar-ho d’altra manera.\nSeguir abocant sospita sobre les velles cúpules està molt suat, no troba?\n09.02.2018 | 19:50\nSigneu si us plau, i passeu aquesta petició a tothom! hem signat ja 54000!\nTítol de la petició: SPAIN’S LEADERS: STOP BLOCKING THE PROCLAMATION OF PUIGDEMONT AS PRESIDENT OF CATALONIA!\n09.02.2018 | 21:37\nTéns rao t tindria quebdimitir pero per desgracia aixo no pasara pq no habra manera de treure la botaca del rajoy crec que saria millor q el president de cat tendria que ser carles puigdemontes el candirat correcta per tirar en devant lo q estaba fen.\nJoan Ferran Camí\n09.02.2018 | 23:21\nFa pocs dies que el vaig penjar. També en demanava la dimissió d’en M. Rajoy.


El Bages tindrà un servei pioner i itinerant per lluitar contra la pobresa energètica - Social.cat\nEl Bages tindrà un servei pioner i itinerant per lluitar contra la pobresa energètica\nEs repartiran cent ‘kits’ entre les famílies més vulnerables per tal que puguin reduir la seva factura d'aigua, llum i gas\nDimecres, 24 de gener de 2018 | 17:15 h\nUn habitatge amb pobresa energètica | Paulette Wouten (Unsplash)\nUn total de 1.030 famílies del Bages van rebre un avís de tall per part d'alguna empresa subministradora durant l'any passat. Una realitat que, segons el conseller d'Acció Social i Ciutadania, Albert Marañón, confirma que, malgrat que les xifres macroeconòmiques parlin de fi de la crisi econòmica, la situació encara és molt greu per a moltes famílies. Per tal de lluitar contra aquesta realitat, el consell comarcal, amb la Diputació de Barcelona, ha impulsat una oficina d'assessorament energètic i atenció a la pobresa energètica pionera. Per primer cop, serà itinerant i donarà servei als habitants dels 29 municipis del Bages, a excepció de Manresa, que té competència pròpia en serveis socials.\nL'oficina tindrà sis punts d'assessorament a la comarca (Navàs, Sallent, Artés, Sant Joan de Vilatorrada, Cardona i Sant Vicenç de Castellet). Més enllà de donar consells, el servei també preveu actuar i repartirà 100 kits d'eficiència energètica entre les famílies més vulnerables per tal que puguin reduir la seva factura d'aigua, llum i gas.\n"La pobresa energètica és una màxima prioritat per al Consell Comarcal del Bages". Així de contundent s'ha expressat el conseller d'Acció Social i Ciutadania, Albert Marañón, durant la roda de premsa de presentació de la nova oficina itinerant d'assessorament energètic.\nEs tracta d'un servei pioner en l'àmbit comarcal de Catalunya que neix amb el triple objectiu d'impulsar noves mesures urgents per fer front a l'emergència en l'àmbit de l'habitatge i la pobresa energètica, contribuir a la millora de la qualitat de vida dels bagencs i acomplir amb el dret d'accés als subministraments bàsics de llum, aigua i gas. En definitiva, el què es busca, segons Marañón, és apoderar les persones per tal que es puguin prevenir situacions de vulnerabilitat. De fet, durant el 2017, hi van haver 1.030 avisos de tall de subministrament a famílies del Bages.\nAquesta oficina, impulsada per les Àrees de de Medi Ambient i Acció i Ciutadania, actuarà de forma itinerant en els 29 municipis del Bages, a excepció de Manresa –que té competència pròpia en serveis socials-. El servei s’oferirà presencialment a sis municipis, però en tots s'atendran usuaris de qualsevol dels municipis de l'ABSS.\n100 ‘kits’ d'eficiència energètica\nL'oficina no només oferirà assessorament, sinó que també preveu passar a l'acció i, en aquest sentit, es repartiran 100 kits entre les famílies més vulnerables per tal que puguin reduir la seva factura d'aigua, llum i gas. Aquests paquets inclouen llums leds, paquets de protecció per a les finestres i les portes, programadors analògics d'endolls, i regletes d'endolls, entre d'altres estris.\nDurant la seva intervenció, Marañón ha estat molt crític amb les companyies subministradores, especialment les més grans, i s'ha dirigit a elles per tal que "es deixin estar d'excuses" i compleixin la llei 24/2015 "per garantir la dignitat de les persones". "La lluita contra la pobresa energètica és un responsabilitat compartida entre les famílies, els poders públics i les empreses subministradores", ha subratllat.


Comunicat de l’ACUP en relació amb el Brexit i el programa Erasmus - UPC Universitat Politècnica de Catalunya\nComunicat de l’ACUP en relació amb el Brexit i el programa Erasmus Els rectors i les rectores de les universitats públiques catalanes, a través de l’Associació Catalana d'Universitats Públiques (ACUP), han fet públic un comunicat en relació amb el Brexit i el programa Erasmus. https://www.upc.edu/ca/sala-de-premsa/noticies/comunicat-de-l2019acup-en-relacio-amb-el-brexit-i-el-programa-erasmus https://www.upc.edu/ca/sala-de-premsa/noticies/comunicat-de-l2019acup-en-relacio-amb-el-brexit-i-el-programa-erasmus/@@download/imatge\nEls rectors i les rectores de les universitats públiques catalanes, a través de l’Associació Catalana d'Universitats Públiques (ACUP), han fet públic un comunicat en relació amb el Brexit i el programa Erasmus.\nLes organitzacions i administracions responsables de l’educació superior estan en permanent contacte tant a Catalunya com a l’Estat Espanyol i en el context internacional per compartir les informacions i les accions que es puguin emprendre. En aquest sentit, el Consell Interuniversitari de Catalunya (CIC) ha començat a recollir informació sobre les posicions de les universitats catalanes, la Conferencia de Rectores de las Universidades Españolas (CRUE) està en contacte amb el Govern espanyol, el Servicio Español para la Internacionalización de la Educación (SEPIE, agència Erasmus d’Espanya), la Conferència de Rectors del Regne Unit, l’European University Association (EUA) i la representació de la Comissió Europea per fer un seguiment sistemàtic de la situació. El 14 de març, la CRUE organitzararà una jornada monogràfica sobre aquesta qüestió que permetrà compartir la darrera informació disponible i coordinar les possibles accions que es puguin derivar.\n1. Sortida amb acord de la UE. Si s’arriba a un acord entre el Regne Unit i la UE, es preveuen fins al moment dos situacions possibles:\nEn primer lloc, que les universitats britàniques segueixin participant en el programa ERASMUS fins al curs 2020-2021. Després d’aquest moment, pot passar que la seva participació en períodes següents estigui condicionada a negociacions posteriors.\n2. Sortida sense acord de la UE. Si la sortida és sense acord, es preveuen dos escenaris possibles:\nDavant aquesta situació d’incertesa i de la possibilitat de moviments i canvis en el procés negociador i en la posició de les parts així com en els seus efectes o resultats, les universitats públiques catalanes consideren prudent esperar fins al proper 29 de març (data fixada per al Brexit) per tenir elements més fiables de cara a la presa de decisions. Al mateix temps els equips de govern estan estudiant les possibles mesures de contingència que caldria aplicar en cas de produir-se els escenaris de no acord per si fos necessari aplicar-les. Finalment, les universitats públiques catalanes, en permanent contacte amb les administracions i les organitzacions internacionals de les que en són membres, es comprometen a informar els i les estudiants i la resta de col·lectius afectats, d’una manera clara, transparent i permanentment actualitzada.\nL'Associació Catalana d'Universitats Públiques (ACUP) es va crear l'any 2002 i en formen part la Universitat de Barcelona (UB), la Universitat Autònoma de Barcelona (UAB), la Universitat Politècnica de Catalunya · BarcelonaTech (UPC), la Universitat Pompeu Fabra (UPF), la Universitat de Girona (UdG), la Universitat de Lleida (UdL), la Universitat Rovira i Virgili (URV) i la Universitat Oberta de Catalunya (UOC). Els seus objectius fundacionals són defensar els interessos de les universitats públiques i el rol de les universitats en la societat, projectar les universitats internacionalment i promoure projectes singulars o estratègics de col·laboració cercant l'eficiència i el major impacte.


Support | La Fundació Tutelar presenta les conclusions del 1er Cicle\nEl proper 11 d’abril, la Fundació Tutelar de les Comarques Girona tancarà el programa commemoratiu del desè aniversari de l’entitat amb la celebració d’una jornada de cloenda en la que es presentarà el document de conclusions del 1er Cicle “El Repte social: protegir persones en situació de vulnerabilitat”. Aquest document recull les aportacions i reflexions dels experts que van participar-hi al llarg de tres sessions de treball dedicades a tres col•lectius diana: persones que pateixen una malaltia mental, gent gran i persones amb una discapacitat intel•lectual. Els canvis necessaris en la legislació actual en relació amb la protecció legal de les persones vulnerables, juntament amb la necessitat d’establir nous mecanismes d’actuació en la pràctica professional que garanteixin la prevenció de situacions no desitjables, així com la protecció dels drets fonamentals de les persones són, a trets generals, els grans reptes que el debat del 1er Cicle posa damunt la taula.\nEntre d’altres qüestions, el document assenyala la necessitat de prestigiar socialment el concepte de planificació del propi futur per reduir la vulnerabilitat per pèrdua de capacitats en el cas de la gent gran; i posa de relleu, en el cas de les persones amb malaltia mental o discapacitat, la necessitat d’anar a buscar equilibris en l’intervenció, de tal manera que la persona no es vegi privada arbitràriament de la seva capacitat de decisió, però alhora tampoc no sigui “abandonada” a patir les conseqüències de les decisions que ha pres, quan aquestes estan condicionades per una malaltia o discapacitat. Sobre aquest últim punt, en parlaran des de l’àmbit de la tutela el director de la Fundació, Josep Maria Solé, i el director de l’Observatori d’Ètica Aplicada a l’Acció Social, Psicoeducativa i Sociosanitària de la Fundació Campus Arnau d’Escala (FCAE), Joan Manuel del Pozo, en una ponència en el Congrés Mundial de la Tutela d’Adults, que se celebrarà a Arlington (Virginia-EEUU) el proper mes de maig.\nEl document que es presentarà a la jornada va més enllà i assenyala que cal enfocar els efectes socials de la manca de la salut mental des de la salut pública, de manera que es faciliti la comprensió de les múltiples variables que estan influint en l’increment del patiment, on el component social és una de les principals; i atès el grau d’incidència de la malaltia mental en la població (segons el Departament de Salut, l’any 2012, un total de 159.309 persones van ser ateses als centres de salut mental d’adults, que equival a un 2,7% de la població més gran de 17 anys) el repte deixa de ser professional, per esdevenir un repte social.\nEl document conclou que si es vol disposar d’eines adequades per fer front a la situació de vulnerabilitat a què s’exposen alguns col•lectius de persones, una de les reformes o canvis de més profunditat que cal propiciar en les nostres societats és el canvi de paradigma sobre què és la salut. Segons detalla, “la salut no és assumpte d’un sol individu, sinó una qüestió bàsicament social. Que és així es demostra especialment en el cas de les persones més vulnerables.”\nLa jornada del proper dia 11 (EspaiCaixa —plaça Poeta Marquina 10, Girona) i comptarà amb la intervenció de la directora general de l’Institut Català d’Assistència i Serveis Socials, Carmela Fortuny, que obrirà l’acte acompanyada del president de la Fundació Tutelar, Pere Cornellà; el director de l’Observatori d’Ètica Aplicada de la FCAE, Joan Manuel del Pozo, que oferirà la conferència inaugural “Dignitat, autonomia i benestar de persones en situacions de vulnerabilitat”; i dels convidats a la taula rodona, que exposaran la seva visió sobre els nous reptes de la protecció jurídica des de diferents àmbits d’actuació: la tutela, a càrrec de Josep Maria Solé, director de la Fundació Tutelar de les Comarques Gironines; la salut mental, a càrrec de Claudi Camps, director de la Xarxa de Salut Mental i Addiccions de l’Institut d’Assistència Sanitària; el sector de la gent gran, a càrrec de Miquel Gusart, psicòleg terapeuta familiar i investigador especialitzat en envelliment; i de l’àmbit de la discapacitat intel•lectual, a càrrec de Glòria Fàbrega, coordinadora assistencial de Plataforma Educativa. Moderarà l’acte, el director de la de la Fundació Campus Arnau d’Escala, Eduard Solé. Clourà la jornada, Jaume Masana, director territorial Catalunya “la Caixa”, entitat col•laboradora amb les finalitats de la Fundació.\nPer a informació i inscripcions podeu clicar aquí.\nL’activitat de la Fundació, creada l’11 d’abril de 2003, es concreta especialment en l’exercici de càrrecs tutelars per designació judicial, amb les responsabilitats que això suposa respecte aquestes persones quan, per qualsevol circumstància, no hi ha familiars, o aquests no estan en disposició d’assumir aquesta responsabilitat, o no convé que l’assumeixin, però també ofereix suport a les persones que tenen cura d’un familiar assumint càrrecs tutelars (assessorament, orientació, gestions per preveure el futur, etc.). En deu anys, l’entitat s’ha consolidat en el seu camp com l’organització tutelar amb major nombre de persones protegides de Catalunya (amb una mitja de 3,6 nous casos per setmana l’any 2013), amb càrrecs tutelars molts diversos i complexos, segons diagnòstic. Actualment, l’entitat protegeix 665 persones (persones que pateixen malalties mentals, discapacitat intel•lectual o malalties relacionades amb l’envelliment). De total de persones protegides, 43% són persones amb malaltia mental, un 32% són persones majors de 70 anys, i un 25% pateixen una discapacitat intel•lectual.\nDurant l’any 2013 i amb motiu de la celebració del Cicle, la Fundació ha posat de manifest públicament les situacions vulnerabilitat a les ha de fer front en la pràctica de l’acció tutelar. En relació a la realitat de la gent gran la Fundació ha destacat les situacions d’indignitat, desatenció, espoli econòmic i maltractament als quals es veuen tot sovint exposades les persones grans; en relació amb les persones que pateixen una malaltia mental, l’entitat ha alertat sobre l’increment de casos que necessiten protecció legal entre la població més jove amb un perfil de patologia molt complexa de tractar (l’ampli espectre dels trastorns de la personalitat), acompanyada tot sovint de situacions de desestructuració familiar i social importants. El consum de tòxics hi està molt present, factor que incrementa les dificultats de donar-hi suport. I en relació amb les persones amb discapacitat intel•lectual, la Fundació ha denunciat sobretot la situació d’aquelles més autònomes que són objecte d’abusos per part de tercers, i atractives per aquells sense escrúpols que poden aprofitar-se’n. La Fundació ha posat l’accent en el repte que tenim com a societat de comunicar o denunciar qualsevol sospita d’abús.\nÈxit de la Jornada de cloenda del 10è aniversariConferència “Les institucions de protecció de la persona i previsions de futur”


Èxit de participants en l’edició 2019 del Torneig Divendres Sant de Petanca - vilanovainformacio.cat - Portal de Comunicació de Vilanova del Camí\nÈxit de participants en l’edició 2019 del Torneig Divendres Sant de Petanca\nEl Club Petanca Vilanova, fidel a la cita de cada any, va organitzar una nova edició del torneig de Divendres Sant de Petanca a les pistes municipals de La Pau. Un torneig de dupletes, de caire popular i obert, al qual es van inscriure fins a 58 parelles de competidors d’arreu del territori. Per tant, 116 persones que a part de la competició, compartien l’esmorzar de germanor que oferia el club amfitrió\nAquest tipus de tornejos es disputen dins i fora de les pistes. Les parelles poden triar qualsevol espai del camp per jugar, sense necessitat d’encasillar-se dins la pista reglamentària que acull les partides del campionat federat.\nPel que fa a resultats, cal destacar que en categoria general els campions foren Soto i Meca; els subcampions, Acosta i Granados; en tercer lloc van quedar, Jose i Chato, i en 4t lloc, Lele i Cordobés.\nEn acabar la jornada les famílies del club organitzador van tancar l’activitat compartint una tradicional paella.\nEl Club Petanca Vilanova valora molt positivament la jornada que asseguren que va ser festiva i va transcórrer sense incidents.


Intolerable atac masclista a Mònica López per part d'una professora\nL'intolerable atac masclista a Mònica López (TVE) per part d'una professora de la Universitat de Barcelona\nLa presentadora d''El tiempo' a la cadena pública ha rebut una carta carregada d'expressions inacceptables, que ha mostrat a través del seu compte de Twitter\nMadrid - Dimecres, 17/04/2019 | Actualitzada 19/04/2019 - 12:35\nMònica López, presentadora d’‘El tiempo’ a La 1 de TVE, ha rebut una tirallonga d’insults masclistes i menyspreus envers el seu físic i la seva forma de presentar en una carta, que, suposadament, està firmada María Del Puy, professora de biologia de la Universitat de Barcelona.\nLa professional de TVE ha denunciat en un fil de Twitter amb el ‘hashtag’ #ESTOYHARTA el fet que qualsevol se sent amb dret a agredir-la perquè surt a la tele, i explica que cap dels seus companys homes ha rebut mai aquesta mena d’insults: "Em pregunto que deu tenir a veure el cul tan pronunciat que tinc, les meves cuixes gruixudes i molt lletges amb la qualitat de la informació que transmeto. Lamentable que sigui una dona la que jutja el meu físic en aquest to".\n— Mònica López (@monicalopez_tve) 17 d’abril del 2019\nA més, López aclareix els dubtes per les crítiques sobre els seus coneixements geogràfics explicant els exemples que Del Puy cita a la carta. "Pensem. Deixem de fer-nos això els uns als altres, canviem, tractem-nos amb respecte", assegura la meteoròloga, i ha donat les gràcies per tot el recolzament que està rebent.\nA més de nombroses expressions masclistes com "té les cuixes molt gruixudes, molt lletges, i amb aquestes faldilles tan curtes resulta una imatge fatal, és a dir, li queden molt malament", a la carta, la professora també es fica amb la gesticulació i la forma de moure’s de la comunicadora: "De vegades es posa talons i resulta lletgíssim com quan creua les cames (...) Té un mal costum de posar les mans obertes i amb les dues mans com si volgués enganxar al mapa".


Aquest dijous 9 de juny VAGA als CENTRES ESCOLARS de Catalunya / Comunicat Sindical Unitari – Lo Campus diari\nComunicat sindical unitari d’aquest dimecres 08/06/2022:\nFEM UN DARRER ESFORÇ: DEMÀ 9 DE JUNY, TOTES A LA VAGA!!\nACONSEGUIR MILLORES PER AL CURS VINENT ÉS POSSIBLE!!\nDemà 9 de juny està convocada la 9a vaga unitària amb l’objectiu de revertir les retallades que fa tants anys que arrosseguem, millorar les nostres condicions laborals i aconseguir el 6% d’inversió pública per garantir que l’alumnat del nostre país pugui accedir a l’educació pública amb la qualitat que es mereix.\nLes mobilitzacions que vam iniciar aquest mes de març han evidenciat que els gestors del Departament d’Educació estan abocant els centres educatius al col·lapse i després d’aguantar durant més de deu anys, famílies, direccions i treballadores hem dit que ja n’hi ha prou.\nFa dos dies que tornem a estar a la taula de negociació i és evident que no haguéssim arribat fins aquí sense la força de les mobilitzacions. Les organitzacions sindicals continuem fermes en les reivindicacions i esperem que el Departament d’Educació vingui amb clara voluntat d’arribar a un acord necessari.\nMesures tan importants com el retorn de l’horari lectiu per a totes les etapes de cara al curs que ve són possibles. Són qüestió de voluntat política. I aquesta voluntat política l’hem d’aconseguir pressionant el màxim possible el que ens queda de curs. En aquest sentit, la vaga i la manifestació de demà 9 de juny poden ser determinants.


Primer Festival del Pop Metafísic a Ponts, amb El Petit de Cal Eril\nEl cantant de Guissona tanca gira i anuncia un nou disc\n© Joan Pons El Petit de Cal Eril, el mes de juny passat en un concert a Sudanell.\nEl Petit de Cal Eril tancarà al març la seua actual gira de concerts de l’àlbum triangular, que va publicar l’any passat. Una de les últimes cites del grup, que acaba de publicar a les xarxes el seu últim videoclip, Com puc saber el que penses, serà el 16 de març a Ponts, on encapçalarà el cartell d’un nou certamen de caràcter itinerant, el Festival del Pop Metafísic.\nLa Sala Green’s d’aquesta localitat de la Noguera acollirà la primera edició d’aquest esdeveniment ideat per a espais d’aforament reduït, perquè músics i públic puguin disfrutar de la vetllada amb la màxima comoditat. Així, està previst que El Petit de Cal Eril comparteixi escenari amb la cantautora de Vic Núria Graham; el cantant i guitarrista d’Anímic, Ferran Palau; el pop indie del duo Germà Aire; i els DJ Aïda Camprubí i Ultralocal, entre altres artistes. Les entrades per al festival, a partir de 22 euros, ja poden adquirir-se a través del web del certamen, festivaldelpopmetafisic.cat.\nJoan Pons El Petit de Cal Eril té previstos abans dos concerts, aquest dissabte vinent a Gandia i el 8 de març al castell de Peralada.\nDesprés de participar en aquest nou festival a Ponts, el cantautor de Guissona tancarà l’actual gira amb actuacions a València (29 de març), l’Hospitalet de l’Infant (30) i els Encants de Barcelona (31).\nAixí mateix, el segell discogràfic Banlrobber va anunciar que “l’artista lleidatà ja es troba immers en la confecció d’un nou treball discogràfic, que publicarà de manera imminent”.


El nou general de La Salle fa una crida a millorar la vida dels joves i dels més pobres | Catalunya Religió\nEl nou general de La Salle fa una crida a millorar la vida dels joves i dels més pobres\n(La Salle/CR) Els germans de la Salle reunits en el 45è Capítol General a Roma han escollit aquest dimarts el 27è germà superior general. Es tracta del nord-americà Robert Schieler, que pren el relleu al germà Álvaro Rodríguez Echeverría. La reunió també ha nomenat nou vicari general d'aquesta institució el mexicà Jorge Gallardo de Alba.\nEl primer missatge que el nou superior general adreça a la família lasal·liana d'arreu del món demana una resposta conjunta a les necessitats d'avui. En concret, destaca el treball en favor dels joves i dels més pobres, i posa l'accent en l'educació i la formació innovadora, com a mitjà per a millorar les seves vides:\nEl nou successor de Sant Joan Baptista de La Salle, Robert Schieler, va néixer l’any 1950 a la ciutat de Filadèlfia, als Estats Units. Va realitzar la seva professió perpètua el 1979. En els seus primers anys va exercir de professor al seu país i, després, va passar 13 anys de missió a Filipines. Va realitzar estudis d’Història Europea Moderna i és doctor en Administració Educativa. Va ser Visitador Auxiliar del Districte de Baltimore de 1991 al 1998. Va exercir de Director d’Educació per a la Regió USA-Toronto de 1998 a 2001 i, posteriorment, va ser Visitador del seu Districte, des de l’any 2001 al 2007. En els últims set anys, ha exercit la missió de Conseller General per a la nova Regió Lasal·liana d'Amèrica del Nord, la RELAN, que abasta els Estats Units i Canadà, amb residència a Washington.\nL'acte de relleu\nL’acte de nomenament es va iniciar a la Sala Capitular amb un moment d’oració i unes paraules del germà Àlvaro, encara en les seves funcions de germà superior. A continuació, es van fer les votacions, després del jurament de votar en consciència i davant de Déu la persona que cada u cregui que ha d’escollir.\nFetes les votacions, amb tota solemnitat i rigor, i només amb la presència dels germans capitulars, va sortir escollit, en la tercera, el germà Robert Schieler. Seguidament, el germà Álvaro Rodríguez va realitzar la petició d’acceptació, a la que el germà Robert va respondre amb gran disponibilitat per a mantenir-se fidel a la Institució.\nUna processó va acompanyar al nou germà superior general cap a la capella-santuari, amb la presència també del degà dels Capitulars, el germà Fernando Lambert, de Canadà. Tots junts, van realitzar una oració a la capella-santuari, que va començar amb un moment de silenci amb el germà Robert de genolls davant de les relíquies del fundador.\nSant Joan Baptista, Roma, Robert Schieler, lasal·lians, La Salle, Filadelfia, Fernando Lambert, Capítol General, Álvaro Rodríguez Echeverría, 45è capítol, Educació, Vida Religiosa, Joves, Societat


Mor per sobredosi el fill de Paul Auster, acusat de l'homicidi del seu bebé\nMor per sobredosi el fill de Paul Auster, acusat de l’homicidi del seu bebé de deu mesos\nDaniel Auster, fill de l'escriptor Paul Auster. Imatge: Twitter.\nEl fill de l'escriptor estatunidenc es trobava en llibertat sota fiança\nLa tragèdia s’acarnissa amb la família del cèlebre escriptor Paul Auster (75). Només uns dies després de l’arrest de Daniel Auster, fill del literat, per la mort de la seua filla Ruby, de 10 mesos, a conseqüència d’una presumpta sobredosi de fentanil, Daniel ha sigut trobat mort i els primers indicis policials han apuntat a una sobredosi de drogues.\nSegons les forces de l’ordre, Daniel Auster, de 44 anys, estava cuidant a la seua filla Ruby el passat 1 de novembre quan va anomenar a la policia a la seua residència del comtat de Brooklyn, van apuntar els mitjans locals.\nEls serveis d’emergència que van acudir al seu habitatge van trobar a la xiqueta inconscient i la van traslladar al Methodist Hospital, on es va confirmar la seua defunció.\nEl diari ‘The Nova York Post’ ha publicat algunes de les dades dels informes de la policia en els quals es detalla que “Auster, de 44 anys, va ser trobat amb un cúmul de drogues i una dosi similar a la que solia prendre, cosa que significa que la seua mort podia haver sigut accidental“. El fill de Paul Auster es trobava en llibertat sota fiança per càrrecs d’homicidi involuntari per la mort de la seua filla Ruby.\nDaniel Auster, que tenia antecedents penals relacionats amb les drogues, va ser arrestat i acusat d’homicidi involuntari i d’homicidi negligent.\nEls seus primers contactes amb les drogues es van produir en l’adolescència i a la fi dels 90 va ser testimoni de l’assassinat d’André Meléndez, un traficant de drogues, perpetrat pel qual llavors era el seu company d’apartament, Robert Riggs, i per Michael Alig, un famós empresari de clubs nocturns a Nova York. Una térbola situació que va eixir a la llum temps després, quan Daniel Auster es va declarar culpable després d’acceptar 3.000 dòlars de l’entorn de Meléndez a canvi de guardar silenci.\nEl seu pare, Paul Auster, és un conegut novel·lista que ha escrit obres com Un hombre en la oscuridad, El libro de las ilusiones, La trilogía de Nueva York o Leviatán,, i ha rebut nombrosos guardons, entre ells el Premi Príncep d’Astúries de les Lletres en 2006.


Per a accedir al Centre d'Informació del Parc Natural El Fondo:\nDes d'Alacant, cal prendre l'autopista AP-7 cap a Torrevella, eixint per la sortida 730, Catral. En la primera rotonda heu de prendre la sortida de Catral i en la rotonda, la sortida de Sant Felip Neri.\nDes de Torrevella, per la AP-7, es la mateixa sortida 730 Catral - Crevillent, i en la rotonda prendre la sortida cap a Sant Felip Neri.\nDes de Múrcia per la A-7, heu d'eixir per la sortida Crevillent - Catral, en direcció Catral. Continuar i travessar dues rotondes i, en la tercera, prendre la sortida de Sant Felip Neri.\nEn tots el casos, una vegada travessat Sant Felip Neri, a uns 2 Km. trobareu el camí que porta al Centre d'Informació. Si teniu navegador GPS, les coordenades d'accés al centre d'informació són les següents:\nN 38º 11' 17.5'' W 0º 47' 20.0'' (Datum European 1950)\nPer a arribar a la Porta Nord (ruta roja o ruta ornitològica), quan s'haja reservat prèviament la visita amb el Centre d'Informació:\nDes del Centre d'Informació del Parc Natural, una vegada deixat el camí que porta al centre, heu de girar a la dreta pel camí ramader assegador de les Cendres. Després d'uns 4 km s'ha de creuar un pont i, pel primer camí a la dreta, es puja a la Porta Nord.\nDes d'Elx, s'ha de prendre la CV-875 cap a la pedania de Matola. A l'altura del quilòmetre 8 hi ha un desviament a l'esquerra cap a la pedania de Sant Felip Neri. A uns 500 metres, en un senyal d'estop cal girar a l'esquerra (en direcció al P.N. de les Salines de Santa Pola), creuar per sobre del pont contigu i seguidament girar a la dreta per un camí sense asfaltar paral·lel al canal central de la Comunitat de Regs de Llevant.\nA la Porta Nord d'aquest aiguamoll, us esperarà personal del parc perquè pugueu accedir a l'itinerari. Si teniu navegador GPS, les coordenades d'accés a l'itinerari ornitològic són les següents:\nN 38º 12' 22.1'' W 0º 45' 47.8'' (Datum European 1950)


Búsqueda de Larousse - 28826-Els Supertafaners - Llibreria Ulyssus S.l..\nBúsqueda de Editorial : LAROUSSE / Colección : 28826-ELS SUPERTAFANERS\nTots comencem a tremolar quan un Supertafaner ens mira directament als ulls i obra la boca per dir PER QUÈ?\tQuè és la societat?\tQuè és la llibertat?\tParlant s'entén la gent?\tExisteixen opinions superiors a altres?\tSom tots iguals?\tQuan passes una frontera, canvia el paisatge?\tEl mar és d'algun país?\tPer què les urnes són transparents?\tPer què els nens no podem votar?\tPer què e...\nEls adults tremolen quan un " supertafaner " obre la boca i comença a dir " qui és...? " Amb aquesta divertida combinació de dibuixos sorprenents i respostes encertades, no es resistirà cap pregunta. Pensat per a un públic infantil a partir de 6 anys, perquè mirin ells sols el llibre o comparteixin els seus dubtes amb els grans, els " supertafaners " reuneixen més de...\nEls adults tremolen quan un " supertafaner " obre la boca i comença a dir " qui és...? " Amb aquesta divertida combinació de dibuixos sorprenents i respostes encertades, no es resistirà cap pregunta. Pensat per a un públic infantil a partir de 6 anys, perquè mirin ells sols el llibre o comparteixin els seus dubtes amb els grans, els " supertafaners " reuneixen més de 1...\nTots comencem a tremolar quan un Supertafaner ens mira directament als ulls i obra la boca per dir PER QUÈ? Per què és negre l'espai? Per què surt l'arc de Sant Martí? Per què punxen els cactus? Amb aquest llibre, ell mateix podrà trobar la resposta! ...


La Guàrdia Civil decomissa 3,4 quilos de cocaïna amagats en pastissets | Catalunya | EL PAÍS Catalunya\nLa Guàrdia Civil decomissa 3,4 quilos de cocaïna amagats en pastissets\nEl detingut ocultava la droga a l’interior d’uns dolços que duia al doble fons de la maleta\nBarcelona 31 JUL 2015 - 16:39\tCEST\nUn dels dolços trobat a la maleta del detingut.\nLa Guàrdia Civil va decomissar dissabte passat 3,4 quilos de cocaïna amagats en pastissets que duia en una maleta a l'aeroport del Prat. L'home que els portava, de 42 anys, va ser detingut per un presumpte delicte de tràfic de drogues.\nEn un comunicat, la policia ha detallat que el presumpte traficant tenia doble nacionalitat espanyola i colombiana i havia arribat a Barcelona a primera hora de la tarda de dissabte en un vol procedent de Bogotà. Els agents de la Unitat Fiscal de la Guàrdia Civil van inspeccionar la maleta del detingut i van descobrir que transportava uns paquets amagats en un doble fons. Una vegada extrets, la policia va descobrir que els pastissets estaven farcits de cocaïna.\nEn total, l'Institut Armat va decomissar 3,492 quilos de cocaïna. Tant la droga com el detingut van ser posats a disposició judicial al jutjat d'instrucció número 5 del Prat de Llobregat.\nQue potser no maten la Scoopy?\nBarcelona recomana evitar els petons en el sexe


La cultura del viatge a través de grans fotògrafs al museu d’Osca | Bonart\nLa cultura del viatge a través de grans fotògrafs al museu d’Osca\nLa Diputació Provincial d’Osca (DPH) inaugura aquest divendres a les 19:00 la mostra col·lectiva Geografies de el viatge a la sala d’exposicions. Aquest projecte expositiu, emmarcat en programa de la imatge Visiona, uneix nou treballs artístics de l’àmbit nacional i internacional que reflexionen sobre el viatge des de diferents perspectives. Hi participen dos guardonats amb el Premi Nacional de Fotografia com Ouka Leele i Cristina De Middel, membre més de la prestigiosa agència Magnum Photos. Els noms propis no són els únics al·licients; també hi ha videoprojeccions que endinsen a l’espectador en experiències que mai va imaginar.\nÉs una mostra “de gran nivell artístic”, segons destacava Pedro Vicente, comissari de l’exposició i director de el programa Visiona. Ressalta que aquesta mostra artística conté diversos projectes que s’exposen per primera vegada a Espanya, en referència a ‘The people’ s view ‘de Rein Jelle Terpstra que narra amb fotografies i audiovisuals com va viure la població nord-americana el pas de l’tren fúnebre de l’assassinat senador i candidat presidencial Robert F. Kennedy o les fotografies que va prendre Ouka Leele a la Catedral de Jaca a pelegrins de el Camí de Santiago al seu pas per Aragó.\nElla no és l’única que es fixa en el Camí de Santiago. També el fotògraf afincat a Aragó Ricardo Calero centra el seu projecte ‘Camí … pensaments’ en aquest trajecte al seu pas per Aragó. Ell no fotografia persones, sinó paisatges. Es tracta d’una invitació a reflexionar sobre els passos que es donen i sobre el camí, restant protagonisme a la destinació de el viatge. Ell argumenta que va fer els 100 km d’anada i després de tornada per constatar que “l’important no és caminar ràpid cap a on volem anar, sinó gaudir de el lloc que estem travessant”.\nEn total, set artistes, un col·lectiu artístic i una selecció de el fons documental de la Farm Security Administration (FSA) completen una panoràmica d’històries que es desprenen de l’concepte generalment acceptat de el viatge per situar-lo en l’ADN de l’ésser humà i mostrar els beneficis, les dificultats o les contradiccions que comporta l’acte de viatjar, sobretot en zones en conflicte o en els quals l’emigració és el pa de cada dia.


Turisme ciclista .\nEl resident Dan Martin i Chris Froome durant la novena etapa del Tour de França del 2016, que va finalitzar a Ordino Arcalís amb triomf de l'holandès Tom Dumoulin.\nCiclistes durant l'edició de l'any passat de la Multisegur Volta als Ports.\nDos aficionats a Pal amb bicicletes de muntanya.\nActualitzada 05/02/2018 a les 07:50\nM'agraden tots els esports i tambè la bici, que mai he deixat des que vaig tenir la primera. Ara bé, una cosa es fer ciclisme per gaudi i un altra molt diferent, l'invassió de ciclistes que patim, quan fa bon temps. Cap problema en fer ciclisme, però sempre que tinguem en compte les limitacions d'espai i orografia del país, a més de respectar el codi de circulació, i PROU D'ANAR EN PARELLA EN CARRETERES D'UNA SOLA VIA!!! Axó atempta , a més de la propia integritat del ciclista, el mes elemental sentit comú( no importa, si en altres llocs -descerebrats- hi donen permís.


El pacte necessari - Regió7\nLa societat catalana, després de deu anys de «procés», ara té l'oportunitat de començar a superar la profunda divisió política en què està sumida. No és una divisió basada en les diferents maneres d'entendre l'organització de la societat, dreta/esquerra, sinó que s'ha fonamentat en diferents visions nacionalistes. Per una banda el nacionalisme català, comandat pels partits que han encapçalat el «procés» i, per altra banda, el nacionalisme espanyol comandat pels partits que s'autoanomenen «constitucionalistes».\nFins ara, aquesta divisió ha generat dos blocs electorals molt potents, encara que cap dels dos han arribat al 50% dels vots emesos. Recordem que en les eleccions al Parlament de 2017 els uns i els altres pretenien sumar els vots de CatComú-Podem, malgrat acusar-los d'«equidistants», per aconseguir superar la fita del 50% de l'electorat.\nEn aquestes eleccions del 14/2, a més de votar els partits pels seus programes electorals, tindrà molta importància la perspectiva de les futures coalicions de govern. En funció dels resultats hi haurà diferents escenaris possibles de govern.\nEn dos escenaris el govern estaria format per partits d'un sol bloc. Per un cantó, la reedició d'un govern independentista, malgrat que el nivell de deteriorament de les relacions entre els partits de l'actual govern el fa difícil i, per altre cantó, un teòric govern format pels partits autoanomenats «constitucionalistes». En ambdós escenaris ens trobaríem amb un govern d'uns sobre els altres, que contribuiria a mantenir la divisió política de la nostra societat.\nEl tercer escenari possible seria la formació d'una coalició de govern dels partits d'esquerra, malgrat que tant ERC com PSC han marcat línies vermelles en campanya que no el farien possible. L'endemà de les eleccions, però, haurà de prevaldre el realisme i els resultats seran els que marcaran les negociacions per formar govern.\nAquesta coalició d'esquerres tindria coherència en gestionar els problemes des d'una visió social i, alhora, no suposaria el domini d'un dels blocs sobre l'altre, amb la qual cosa es podria posar les bases per relligar la societat catalana, dividida actualment per les dues visions nacionalistes.\nTant si aquesta coalició és comandada per ERC com pel PSC necessitarà En Comú Podem atès que, des de la més profunda catalanitat, no està inclòs en cap dels dos blocs i pot fer de pont entre aquests partits. La necessitat de la seva presència en aquest futur govern també es basa en el seu tarannà polític, ja que està treballant per aconseguir l'indult dels presos polítics, condició indispensable per poder iniciar un procés de negociació, i també perquè sempre ha defensat un referèndum acordat, juntament amb Podemos, el seu referent a l'Estat, que creu fermament en una Espanya plurinacional.


Tarragona Digital | Una setmana després\nper Carlos Domènech Goñi 22/10/2019\nAbans de començar aquest bitllet, voldria demanar la llibertat immediata del David Solé, la Laura Solé, el Joan Tortosa i la resta de joves empresonats durant les mobilitzacions. No esteu soles.\nJa fa una setmana. I tot ha canviat. No intentin buscar un denominador comú. No existeix. La independència, la identitat nacional, ha passat a segon pla. Tot és molt més complex que una barricada muntada per defensar les quatre barres i l’estrella. Per què les manifestacions acaben en aldarulls? Per què es cremen contenidors? Per què es carrega contra les forces de seguretat? Per què Tarragona —entre altres ciutats catalanes— ha passat de ser una bassa d’oli a una tempesta? No, no és només per la sentència. Són drets, llibertats fonamentals i futur el que està en joc. És ràbia i ira acumulada durant anys de protestes pacífiques sense cap resultat positiu. Les regles del joc ja no són les mateixes i, per tant, la manera de respondre tampoc.\nEn la primera línia no només hi ha «radicales catalanes» o «peligrosos antisistema». El perfil de manifestant que es rebel·la contra les càrregues no és el que el cap elabora basant-se en típics i tòpics. Evidentment que hi ha independentistes. També anarquistes, o comunistes, que defugen de la identitat nacional com a argumentari per combatre. Però també hi són aquells que s’uneixen a la causa per altres motius —odi vers la policia, frustració per no tenir una vida digna o gust per la violència— i que res tenen a veure amb el moviment independentista. I, per suposat, policies infiltrats, que inciten i practiquen el vandalisme per, després, detenir i pegar de manera indiscriminada.\nComprendre per què s’ha arribat fins aquest punt és difícil. Ni tan sols qui escriu, després de ser a peu de carrer durant les mobilitzacions d’aquesta setmana a Tarragona, és capaç d’entendre-ho. De fet, potser és impossible. No es pot arribar a una conclusió: en surten moltes. No es tracta de saber qui té la culpa. Els aldarulls comencen perquè els Mossos d’Esquadra i la Policia Nacional exhibeixen múscul, i perquè els manifestants han deixat enrere la «revolució dels somriures». Ara, quan els antiavalots es preparen, els joves també ho fan. I aquí comença tot.\nS’han cremat contenidors que no calia cremar? S’han llençat pedres que no calia llençar? S’han trencat ampolles que no calia trencar? Segurament. Però també s’han disparat bales de FOAM i pilotes de goma que no havien de sortir de les escopetes; s’ha colpejat manifestants amb porres —o ciutadans que ni tan sols protestaven—que no tenien cap culpa de res; i s’ha detingut i empresonat joves que han pagat per la revolta de desenes de milers. Quan acabaven els aldarulls, desenes de furgonetes dels Mossos i la Policia Nacional recorrien Tarragona en cerca de caps de turc. L’estat actua impunement i sense miraments. I això és violència. Molta més violència que cap barricada.\nEls periodistes hem afegit les ulleres de protecció, el casc i les armilles distintives al nostre vestuari. I també hem patit la repressió i la por. Les forces de seguretat ens han detingut, retingut, colpejat i intimidat. Els manifestants ens han acusat de gravar allò que ells creien que no tocava, ens han demanat que paréssim de fotografiar i ens han preguntat qui som i què hi fem allà. A peu de carrer. A peu de barricada. Allà on la notícia et reclama. En aquell espai on mai som benvinguts per ningú, però que mai abandonarem. Per dignitat, necessitat i vocació.\nSe’m fa difícil veure el final de tot plegat. Em costa creure que, el diàleg polític que no ha arribat fins ara, aparegui en uns moments tan tèrbols. L’únic cert és que els llibres d’història recordaran aquests dies, però la manera d’explicar-ho dependrà del desenllaç, tal com ha passat tantes vegades. De moment, intento comprendre què està passant. Preocupat per la salut i la llibertat d’amics i familiars. Esgotat pel rendiment professional que la situació requereix. I trist, quan al cap recordo que tinc gent molt propera tancada a la presó. Sense proves ni indicis concloents. Sense sentència. Tot ha canviat, i ens costarà entendre el per què si no agafem perspectiva ni recordem d’on venim.\nCarlos, un gran article, m'has fet esborronar. Esperem que comenci el diàleg i les aigües tornin al lloc que els hi correspon, que no són exactament les d'abans. Felicitats\nPer a mi, porqueria d'article. Esbiaixat, com tants d'altres, (m'és igual de quina banda, perquè en ambdues n'hi trobem). I escrit per un jove que conec i que com ben diu encara ha de comprendre el que està passant. Però moltes de les coses que diu estan tergiversades. Les coses no acostumen a ocórrer perquè sí. Hi sol haver motius. I escric "hi sol" per donar un marge de dubte perquè mai podemo estar segurs de tot. Però de cap de les maneres han passat coses que dius tal i com ho dius. Millorab


Under the cyanide sun: de desembre 2015\n15 coses bones del 2015\nFent la passejada diària pels blogs he vist aquesta entrada i m'ha agradat així que aquí està la meva versió. Perquè no només podem recordar allò que no ens ha agradat ....\nHem viatjat bastant tirant a molt; dos cops a terres angleses, Berlín, Dublín, Belfast i Porto.\nM'he acostumat a anar, mínim, dos cops per setmana al gimnàs. M'encanta.\nHem anat al teatre i al cine (i més que hi hagués anat).\nA data d'avui ja estem maquinant les vacances d'aquest nou any. La cosa promet. Y hasta aquí puedo contar.\nHe descobert sèries noves i n'he finiquitat d'antigues.\nHe aprés a fer neteja massiva i llençar/donar/regalar tot allò que no faig servir; ja pot ser roba, llibres o olles.\nEl Low encara m'aguanta i aquest any que entra en farà 15 que estem junts.\nHe aprés a prioritzar i a dir que no.\nHe pogut estalviar; no tant com voldria però ....\nHe tornat a agafar la rutina de fer Skype speaking in English i m'encanta. S'ha de trobar temps, sempre.\nHe conservat amistats boníssimes; poques però bones.\nTambé hem pogut fer escapadetes; a la Costa Brava i a la Cerdanya.\nNo m'han posat cap multa de trànsit!\nM'encanta passejar per la blogsfera i llegir-vos.\nEstic segura que el 2016 serà encara millor.\nBon any nou a tots!!\nPublicat per Anna a 12:59 4 comentaris:\nQui ho hagués dit ...\nMai he fet ni cas a la saga de Star Wars; per saber, només sabia que en alguna de les pel·lícules sortien els Ewoks i em semblaven adorables. Recordo que fa anys vaig veure la primera ( l'Episodi IV) i allà es va quedar; no vaig fer ni l'intent de seguir. Si algun fan de la saga està llegint això li deuen estar sortint els ulls d'òrbita però ...\nUna cosa que sempre m'ha emprenyat és l'ordre: què és això que la primera sigui el III? i per què no el I?? ah no, que el van fer després ... i és que l'ordre cronològic és:\nEpisodis IV (1977) + V (1980) + VI (1983) + I (1999) + II (2002) + III (2005) + VII (2015)\nAmb el boom de l'estrena de l'aquesta última el Low em va ben liar; que si les podríem mirar totes, que si jo només he vist les 4 primeres ... i al final van caure, les sis! (alguna de les sis amb migdiadeta inclosa...). He passat de no tenir ni punyetera idea a pensar que no estan tant malament.\nI ahir, dia de l'espectador, una servidora va acabar anant al cine a veure l'Episodi VII ... de veritat que m'ho diuen fa un mes i al·lucino. I consti que no em vaig adormir eh?\nPublicat per Anna a 15:38 4 comentaris:\nOh! Estava convençuda que ja havia parlat d'aquesta sèrie perquè, no ens enganyem, sóc una mica monotemàtica amb el tema de les sèries però ... no.\nNo recordo exactament perquè la vam començar; em sembla que algú ens la va recomanar. Amb la de sèries que tenim pendents i encara em lien amb noves; si, ho sé. És d'aquelles que comences a veure quan tota la resta estan en parón i enganxa.\nAhir vam finiquitar la segona temporada (10 capítols) i ara no puc decidir si m'agrada més la primera o la segona. O totes dues.\nTyrant és la història de dos germans - Bassam i Jamal - fills d'un dictador d'un país d'Orient Mitjà, Abuddin.\nBassam viu a Estats Units i torna a Abuddin per anar al casament del fill de Jamal. I sembla ser que tots sabem que no s'ha d'anar a casaments menys ell ....\nA aquesta ens hem ben enganxat els dos; a mi m'encanta i com a bons pallassos que som, portem uns dies anant per casa dient "Free Abuddin" a la mínima. Si és que ens ho passem bé amb poc. Evidentment, el Low és pro Jamal, perquè si no em porta la contraria explota i jo pro Bassam.\nQuan a la segona temporada apareix la ciutat de Raqqa ja em temia que passaria a ser una sèrie cancel·lada però no, hi haurà tercera temporada!\nPublicat per Anna a 13:03 1 comentari:\nAquest dimarts passat vaig tenir l'oportunitat de visitar l'observatori; sincerament ara no estic segura si de més petita hi havia anat o no però la visita de dimarts la vaig trobar d'allò més interessant. No sé, és allò que dius "ho tinc a 15 minuts i no hi havia vingut mai".\nVam poder veure poc la lluna perquè s'estava tapant però el poc que vam poder veure ... mira que és maca eh?\nPublicat per Anna a 13:18 Cap comentari:\nConverses mare i filla\n- Eeeei Anna que he vist al diari que venen Il Divo a Barcelona; al Juny!!\n- Jajaja ja miraré si trobo entrades.\n- Va bé si us compro dues entrades a X preu?\n- Au, ja les tinc, fila 10. Els hi podràs tirar les calces i tot mama!\n- Ja, ja i ja.\nSanta paciència ....\nPublicat per Anna a 11:53 2 comentaris:\nEtiquetes de comentaris: FAMILY, FUNNY THINGS\nCom ens hem de veure; abans ni se m'hagués passat pel cap això de deixar un sèrie a mitges. Ara, amb falta d'hores per fer tot el que vull fer durant el dia, m'he tornat com més radical. La primera em va fer coseta; ara ja sense manies. And the losers are ...\nThe Leftovers: el Low la té en un pedestal; jo tot el contrari. Vaig veure la primera i practicament tota la segona temporada (la vaig abandonar a un capítol d'acabar la segona) però és que no hi havia per on agafar-la. Ja no és la paranoia que es gasten, és que hi ha capítols que em fan dormir algo exagerat. Sossa i absurda com poques.\nHomeland: aquesta l'he anat veient a estones; la segueix el Low i si jo estic per allà i no tinc res millor a fer l'acabo mirant. Res, porten com sis temporades i em semblen totes igual; sempre passa el mateix.\nDeutschland 83: pobreta, aquesta s'emporta la palma de lluny. Vam posar el primer capítol, a la meitat ens vam quedar groguis i allà s'ha quedat ... esperant.\nPublicat per Anna a 12:28 4 comentaris:\nEtiquetes de comentaris: SERIES, TV\nHe estat moquejant non-stop; ara per sort ja ha passat però estic en la fase de passar-me el dia tossint fins a tenir mal de cap. Ideal.\nNo he pogut trepitjar el gimnàs i m'ha costat horrors. M'arriben a dir això de mi fa uns anys i encara riuria. Dimecres vaig estar ben a punt d'anar-hi, encostipat inclòs, però al final va poder el sentit comú.\nVolia comprar entrades pel concert d'Adele fins que vaig veure el preu i els llocs. Fer-me pagar més de 60€ per veure-la des de les grades (i no pròximes precisament) no em va acabar de convèncer. I pagar més de 90€ tampoc.\nHe aconseguit posar-me al dia (o practicament) de varies sèries. Algunes estan degenerant bastant. És ben bé que les segueixo per inercia. Com si no en veiessim proutes, hem començat The Good Wife. De moment m'agrada. I practicament he abandonat Leftovers perquè m'avorreix.\nHe recollit la comanda del Black Friday. Sense cues, sense aglomeracions ...\nM'he motivat pensant que venen 4 dies de festa seguits!\nEtiquetes de comentaris: SHOPPING, WEEKEND, WORK


Grassofòbia en l’àmbit laboral » Avalot\nGrassofòbia en l’àmbit laboral\nMalauradament, la grassofòbia és una discriminació cada cop més present a la nostra societat i l'àmbit laboral no escapa d'aquesta realitat social.\nLa grassofòbia és l'odi i el rebuig que rebem de forma sistemàtica les persones grasses pel fet de ser-ho. Un dels orígens de la grassofòbia és la cultura de la dieta, un sistema d'opressió que produeix discursos d'odi cap a les persones grasses.\nVivim en una societat que obertament humilia, invisibilitza, maltracta, ridiculitza, exclou i violenta a les persones que som grasses o estem grasses, fet que ens estigmatitza i ens discrimina. Aquesta discriminació és estructural i està fomentada per un sistema opressiu que crea discursos d'odi contra aquestes persones.\nLa grassofòbia afecta tant a homes com a dones, però té un impacte més gran per les dones, ja que es creua amb el masclisme també estructural i la pressió sobre els nostres cossos.\nLa grassofòbia en el món laboral\nEn l'actualitat la imatge d'una persona és determinant per aconseguir una feina. I moltes empreses no només tenen en compte la forma de vestir, sinó que el pes és un factor important en l'exclusió laboral, fet que discrimina i incapacita a una part de la població que som vàlides i valuoses.\nFer de l'aparença física un requisit professional i utilitzar el pes com a barem a les entrevistes de feina converteix a les treballadores en un producte i a les treballadores grasses en un producte defectuós.\nUniformes per a tothom\nFa uns mesos es va viralitzar la denúncia d'una noia que va ser acomiadada per la seva talla. L'excusa de l'empresa va ser que no tenien uniformes de la seva talla, quelcom completament injustificable.\nHi ha moltes empreses on és obligatori l'ús d'uniforme, però poques empreses tenen talles vàlides per a tothom. Aquest fet discrimina a les persones amb cossos diversos o que surten de la normativitat.\nEl capitalisme busca el màxim benefici per l'empresa i si es creu que pel nostre aspecte físic no aportarem tot el benefici necessari, se'ns elimina del procés.\nAquesta discriminació no es troba només en les feines de cara al públic o de promoció d'esdeveniments, sinó a tota mena de llocs de feina es poden trobar.\nOfertes laborals grassofòbiques\nMolts cops ens trobem amb ofertes laborals que mostren específicament la característica física de "bona presencia". Això significa que el que busquen és una persona que entri dins dels paràmetres de bellesa socialment acceptats.\nLa societat grassofòbica no contempla que una persona grassa sigui una persona vàlida ni sana, més aviat al contrari, considera que estar prima ha de ser l'objectiu de tothom i que ser una persona grassa és sinònim de mala salut, mals hàbits i quelcom patològic.\nLa majoria de casos de discriminació per l'aspecte físic tenen el seu origen en una societat masclista i l'aparença física com a requisit professional porta a pensar que són les mateixes persones el producte.\nCom lluitem contra la grassofòbia?\nS'hauria de començar a lluitar contra aquesta gran discriminació i abolint aquells pensaments que van lligats a la grassofòbia, com que no som persones saludables, vàlides o desitjables. Cal acabar amb la cultura de la dieta i amb tots els estigmes relacionats amb ella. Ser una persona grassa no és ser una persona malalta!\nSi a la feina et sents discriminada per la teva corporalitat, posa't en contacte amb nosaltres i t'ajudarem a prendre mesures. Cap política empresarial pot estar basada en la discriminació i la desigualtat.\nFeminisme com a resposta\nAccés de les dones al mercat de treballa


Amb por, però gaudint del dia a dia - Calderí\nIniciActualitatAmb por, però gaudint del dia a dia\nAmb por, però gaudint del dia a dia\nEls residents de la Fundació d’Acollida Santa Susanna encaren un estiu sense poder fer sortides a l’exterior\nIMATGE | Una resident gaudint d’un passeig a l’exterior, fa una setmana. > @FUNDACIOSTASUSANNA\nMolt poc ha durat el permís per sortir a l’exterior i gaudir de l’aire lliure. En mig d’un escenari amb nous brots de la Covid-19 a certes àrees catalanes, la Generalitat torna a limita la mobilitat de les persones grans, confinant-les de nou a les seves residències.\n“La nostra normalitat és treballar en la prevenció per evitar el virus i nous contagis” explica Annabel Mateos, directora de la Fundació d’Acollida Santa Susanna. La residència amb un major nombre de persones usuàries a Caldes -84 places ocupades- segueix sent ‘residència verda’, sense cap altre cas de contagi entre els residents i treballadors. Per seguir en aquesta línia, des de Santa Susanna “mantenim mesures preventives, també en els treballadors que som els que entrem i sortim i podem ser portadors” segueix Mateos. De fet, les darreres notícies de nous brots fan saltar les alarmes a la institució, qui manté la planta 10 tancada per disposar d’espais lliures i nets en cas de necessitar-ho: “Tenim molta por que augmentin els contagis en l’àmbit comunitari i que hàgim de tornar a tancar la residència” diu Mateos.\nDe moment, tot i la nova mesura que impedeix les activitats a l’aire lliure, els residents segueixen gaudint de les visites dels familiars, així com les vídeo-trucades, “que ens han donat la vida!”. Els residents reben fins a un màxim de tres familiars per visita de màxim 30 minuts, sempre amb cita prèvia i una vegada a la setmana. El contacte amb els éssers estimats, així com la relaxació d’algunes de les mesures més restrictives han facilitat un ambient més alegre i distès entre els residents: “Estaven molt fluixos d’ànims, però quan vam tornar a col·locar a tothom en les seves plantes originals, va ser com si tornessin a casa, a les seves habitacions i espais”.\nAquest estiu tampoc serà l’habitual per a les persones residents i usuàries de l’equipament. Sense sortides a l’exterior ni activitats conjuntes, es plantejaran “altres activitats que trenquin la rutina, com va ser el sopar que vam organitzar a la cafeteria, o altres com sessions de cinema i muntar una piscina on poder remullar-se els peus”.\nfundació d'acollida santa susanna\nfundació santa susanna


Facultat d’Informació i Mitjans Audiovisuals | Notícies de la Facultat d'Informació i Mitjans Audiovisuals\nConvocatòria d'una beca Màster+UB a la FIMA FIMA dj., 28/04/2022 - 10:21\nS'ha obert la convocatòria de 24 beques de col·laboració amb la Universitat de Barcelona, curs 2022-2023, del Programa Màster+UB de captació d'estudiants per cursar un màster universitari i incentivar vocacions científiques en el si d'un grup de recerca.\nUna d’aquestes beques és per a estudiants que el curs vinent es matriculin en un dels màsters oficials de la Facultat d'Informació i Mitjans Audiovisuals. El termini de presentació de sol·licituds acaba el 13 de maig de 2022. Per a més informació, contacteu amb els coordinadors dels respectius màsters o amb Miquel Térmens (termens@ub.edu).\nLes sol·licituds s'han de fer per via telemàtica a través de la seu electrònica o a la pàgina web de beques de col·laboració.\nLlegeix més sobre Convocatòria d'una beca Màster+UB a la FIMA\nLa FIMA, de nou al top mundial al QS World University Ranking 2022 en Biblioteconomia i Gestió de la Informació\non dc., 06/04/2022 - 13:32\nAvui, 6 d'abril de 2022, s'ha publicat el rànquing d'universitats QS World University Rankings by Subject 2022, amb l'excel·lent notícia que la Facultat d’Informació i Mitjans Audiovisuals de la Universitat de Barcelona torna a estar situada dins dels top 50 del món en el camp temàtic de Biblioteconomia i Gestió de la Informació, concretament en la posició 41. Es confirma així la nostra posició entre les millors universitats del món en aquesta disciplina, que ja teníem als rànquings dels anys 2019, 2020 i 2021.\nA més, la nostra Facultat destaca molt en alguns dels indicadors que fa servir el rànquing: dins de la UB, la millor nota en reputació entre els ocupadors l’aconsegueix Biblioteconomia i Gestió de la Informació (un 88) i pel que fa a l’índex H, que reflecteix la productivitat i l’impacte de les publicacions, la millor puntuació l’assoleix també Biblioteconomia i Gestió de la Informació (un 86,4).\nLa Universitat de Barcelona revalida la seva posició entre les 100 millors del món en moltes disciplines i és la institució líder a tot l’Estat en 21 disciplines.\nLlegeix més sobre La FIMA, de nou al top mundial al QS World University Ranking 2022 en Biblioteconomia i Gestió de la Informació\nJornada de Portes Obertes a la FIMA (5 i 6 d’abril)\non dv., 25/03/2022 - 13:00\ndc., 06/04/2022 - 23:50\nEls propers dimarts 5 d'abril i dimecres 6 d’abril de 2022, tindran lloc les tradicionals jornades de portes obertes de la Facultat d’Informació i Mitjans Audiovisuals, adreçades a futurs estudiants, amb l'objectiu de poder conèixer la Facultat, així com els tres graus que s'hi poden cursar: Gestió d'Informació i Documentació Digital, Comunicació Audiovisual i la doble titulació en Gestió d'Informació i Documentació Digital-Comunicació Audiovisual.\nAquí es poden fer les inscripcions i aquest és el programa:\n5 d’abril, 17 - 18.30 h\nVisita a les exposicions sobre ràdio i diversitats i fake news.\nPresentació del grau: assignatures, metodologies docents, mobilitat internacional, sortides professionals.\nVisita a la biblioteca i a les instal·lacions de la Facultat.\nVisita a la biblioteca i les instal·lacions de la Facultat.\nPresentació del doble grau: assignatures, metodologies docents, mobilitat internacional, sortides professionals.\n6 d’abril, 16 - 17.30 h\nVisita a les instal·lacions més rellevants de CAV: platós, estudi de so, estudi de ràdio i sala d'edició, amb activitats.\nLlegeix més sobre Jornada de Portes Obertes a la FIMA (5 i 6 d’abril)\nLa FIMA, al Saló de l'Ensenyament\non ds., 19/03/2022 - 11:22\nLa Facultat d'Informació i Mitjans Audiovisuals està present tota aquesta setmana, des del dimecres 16 de març al diumenge 20, al Saló de l'Ensenyament al recinte firal de Montjuïc, dins de l'estand de la Universitat de Barcelona. Aquests dies estan donant a conèixer els dos graus i el doble grau de la FIMA un equip de cinc estudiants de la Facultat: Fatima Alaoui, Marina Cerdà, Aina Cucurull, Ainhoa Matas i Maria K. Torres.\nDurant els primers tres dies del Saló, de dimecres a divendres, les informadores de la FIMA han atès més de 500 peticions personalitzades d'informació sobre la Facultat, els graus de Comunicació Audiovisual, Gestió d'Informació i Documentació Digital i el doble grau Infocom.\nLlegeix més sobre La FIMA, al Saló de l'Ensenyament\nConcurs de professor agregat a la FIMA FIMA dv., 14/01/2022 - 17:27\nEl passat 13 de gener de 2022 va tenir lloc de manera virtual el concurs per a una plaça de professor agregat a la Facultat d'Informació i Mitjans Audiovisuals. El candidat, el professor Javier Guallar, fins aleshores professor agregat interí, va superar el concurs després de tres proves que van consistir en l'exposició del seu Historial acadèmicodocent i d'investigació i un Pla d'actuació docent; una Llicó; i un Projecte de recerca. El tribunal estava integrat per les professores de la UAB Eulàlia Fuentes (presidenta) i Remei Perpinyà, la professora de la Facultat d'Economia i Empresa de la UB Pilar Aparicio i els professors de la FIMA Núria Jornet i Pedro Rueda (secretari).\nLlegeix més sobre Concurs de professor agregat a la FIMA\non dv., 24/12/2021 - 16:22\nLa Facultat d'Informació i Mitjans Audiovisuals us desitja un Bon Nadal i un Bon Any 2022!\nLlegeix més sobre Bon Nadal!\nDisponibles els enregistraments vídeo del DECriS Multiplier Event BCN 2021\non ds., 18/12/2021 - 12:11\nJa estan disponibles al Canal YouTube de la FIMA els cinc enregistraments de la trobada realitzada el passat mes de novembre en el marc del projecte Erasmus+ DECriS, dins d'aquesta llista de reproducció.\nCal destacar la conferència principal de la trobada que sota el títol “Increasing student appropriation of course content using arts-informed pedagogy. Some reflections on the covid-19 pandemic and lockdown experience” va impartir Fidelia Ibekwe, professora de la Aix-Marseille Université i editora de la revista Education for information.\nLes properes activitats durant aquest 2022 dins el projecte DECriS seran el Multiplier Event de Sòfia (Bulgària) que es desenvoluparà en format híbrid durant el mes de maig, i l’Escola d’Estiu per a alumnat, que tindrà lloc a finals d’agost a Hildesheim (Alemanya).\nTot i que encara no s’ha publicat la convocatòria de l’Escola d’Estiu, tots aquells alumnes que estiguin interessats poden revisar les dades de la convocatòria anterior que va tenir lloc a Osijek, ja que el que es demanarà per presentar candidatura serà molt similar. També poden sol·licitar informació al coordinador del projecte per part de l’UB, Cristóbal Urbano (urbano@ub.edu).\nLlegeix més sobre Disponibles els enregistraments vídeo del DECriS Multiplier Event BCN 2021\nCondicions de docència del curs 2021-22 a la FIMA\non dv., 10/09/2021 - 16:02\nEl dia 8 de setembre de 2021 el rector ha publicat una resolució amb les condicions que ha de complir la docència d’aquest curs 2021-2022 a la Universitat de Barcelona. [document] Al mateix temps també s'ha publicat una actualització del Pla de contingència de la Universitat de Barcelona davant la crisi sanitària per la COVID-19.[document]\nCom a resultat d’això la Facultat d'Informació i Mitjans Audiovisuals ha preparat uns usos dels espais docents que permeten la màxima presencialitat possible. Podeu consultar els horaris i els espais planificats per a la docència a l’apartat d’horaris dels diferents ensenyaments.\nTambé recordem quines continuen sent les condicions de prevenció sanitària que s’han de mantenir a l’edifici. [document]\nBon inici de curs 2021-22 a tothom!\nLlegeix més sobre Condicions de docència del curs 2021-22 a la FIMA\non ds., 31/07/2021 - 09:49\nLa Facultat d'Informació i Mitjans Audiovisuals tancarà uns dies del mes d'agost i aquest portal i butlletí de Notícies FIMA agafarà també unes setmanes de vacances. Desitgem a tothom unes bones vacances i ens retrobem al setembre.\nPujada de les notes de tall per als nous alumnes a tots els graus de la FIMA\non dc., 14/07/2021 - 19:04\nEl 14 de juliol de 2021, la Generalitat de Catalunya ha publicat les notes de tall de primera assignació dels nous alumnes de les universitats catalanes del curs 2021-2022. Els resultats han estat extremadament bons per a la Facultat d'Informació i Mitjans Audiovisuals de la Universitat de Barcelona.\nEn el cas del grau de Comunicació Audiovisual, la nota de tall ha pujat d’un 11,194 de l'any passat a un 11,478. És una pujada important i que fa que sigui la segona nota més alta d'una universitat catalana en aquests estudis. A més, som l'única universitat pública que imparteix el grau de Comunicació Audiovisual que ha vist incrementada la seva nota de tall, ja que la resta han patit decrements en relació amb 2020. Ara ja som la segona destinació més demanada en CAV a Catalunya.\nQuant al grau de Gestió d’Informació i Documentació Digital, hem passat d’un 5,338 de l'any passat a un 5,994. És una molt bona pujada que ens indica que anem pel bon camí amb aquesta nova titulació, hereva del grau d'Informació i Documentació.\nMés moderada és la pujada de la doble titulació Infocom, però segueix igualment a l’alça, i passa d’un 10,702 a un 10,748.\nLa FIMA segueix creixent. Felicitats a tota la comunitat FIMA!\nLlegeix més sobre Pujada de les notes de tall per als nous alumnes a tots els graus de la FIMA\nSubscriu-te a Facultat d’Informació i Mitjans Audiovisuals


La pobresa energètica a debat en el ple municipal - Revista Cambrils\nLa pobresa energètica a debat en el ple municipal\nEl ple de l'Ajuntament va rebutjar, el passat divendres 30 de novembre, una moció sobre la pobresa energètica presentada per l'Assemblea de Cambrils\nPublicat el Dimecres, 12 de desembre de 2018 10:29h\nEl regidor Ivan Sanz de l'AdC, el segon per l'esquerra, va presentar la moció sobre pobresa energètica | Lluís Rovira i Barenys\nEl ple de l'Ajuntament va rebutjar, el passat divendres 30 de novembre, una moció sobre la pobresa energètica presentada per l'Assemblea de Cambrils. Tal com va exposar el seu portaveu –Ivan Sanz–, “la llei 24/2016 protegeix les persones i unitats familiars en situació de risc d'exclusió residencial davant dels talls que puguin acordar les companyies subministradores d'electricitat, gas i aigua potable per manca de pagament. Això vol dir que aquestes empreses no podran interrompre els subministraments quan es produeixin impagaments, quan hi ha risc d'exclusió residencial”. Sanz va fer referència als diferents punts que estableix la llei i va demanar que l'Ajuntament compleixi una sèrie d'acords: que signi convenis amb les companyies subministradores perquè facin aportacions a fons perdut per a les persones amb risc d'exclusió social; que estableixi un mecanisme de condonació del deute d'aquestes llars; que faciliti l'informe d'exclusió residencial a les persones que compleixin els requisits de la llei; que faciliti l'informe social de vulnerabilitat energètica quan es compleixin els requisits i que instal·li comptadors socials d'aigua a les famílies que es trobin en situació de vulnerabilitat o no puguin fer front a les factures.\nEl text només rep el vot positiu de Cinta Ballesté\nEn el torn d'intervencions de l'oposició, la regidora no adscrita –Encarni Bello– va dir que no donava suport al text perquè, segons va dir, “si l'Ajuntament compleix amb el que diu la llei, no és necessària aquesta moció”.\nPer la seva part, la regidora no adscrita –Cinta Ballesté– sí es va mostrar favorable a la moció. Va dir que “des de Serveis Socials ja s'està aplicant i ja s'està treballant amb el que diu la llei”. No obstant va recalcar que, a vegades, “és complicada aplicar-la” i cal anar contra “els que usen i abusen”. Ballesté va demanar que les ajudes arribin sempre als qui més ho necessiten.\nDes del PP també es van mostrar contraris al text perquè, tal com va apuntar David Chatelain, “la llei és d'obligat compliment; s'ha d'implementar i aplicar, però la moció va més enllà de la llei. Sovint es produeixen conductes inadequades que acaben sent lascives. La tasca de Serveis Socials és valorar a qui han d'anar aquestes ajudes. Per tant, ja tenim la llei; apliquem-la amb seny”. El portaveu de Cs, Imanol Rico, també va afirmar que la moció pretén anar més enllà de la llei. El seu grup es va abstenir. Pel que fa a l'NMC, Oliver Klein va afirmar que no podien votar en contra perquè es tracta d'un tema important com és la pobresa energètica. No obstant això, Klein va dir que ja hi ha una llei i que cal aplicar-la.\nJosep M. Vallès: "No es poden tolerar les punxades a la xarxa d'aigua"\nPer part de l'equip de govern, el regidor de Benestar Social –Josep M. Vallès– va dir que, “el govern està obligat a complir amb la llei i atendre les famílies més desfavorides; és la tasca fonamental del departament de Benestar Social des de la seva fundació. Ens solidaritzem amb les seves reivindicacions, però rebutgem la moció en els termes en els què la presenta perquè seria com dir que no complim amb la llei”. Segons va dir Vallès, des del consistori “treballem intensament, cada dia, contra la pobresa energètica”. Per altra banda, el regidor va dir que s'aplica el protocol de comunicació amb les companyies subministradores abans de bloquejar qualsevol comptador d'aigua. “Però quan hi ha punxades a la xarxa... Hem de tenir en compte que l'aigua és un bé escàs i, tots els cambrilencs, tots els consumidors, estan obligats a passar per un comptador. No es poden tolerar les punxades a la xarxa d'aigua” va dir el regidor de Benestar Social.\nFinalment, el text va ser rebutjat amb els vots en contra de l'equip de govern, del PP i del regidor no adscrit Santi Gámez. L'NMC, Cs, i les regidores no adscrites Encarni Bello i Imma Sierra es van abstenir, mentre que els únics vots favorables van ser els de l'AdC i de la regidora no adscrita, Cinta Ballesté.


Hotell Hallstaberget Solleftea Suècia - Ofertes d'hotels amb els MILLORS DESCOMPTES EN LÍNIA\nVeure tots els 3 allotjaments a Solleftea.\nHallsta, Solleftea, Solleftea, Suècia, 881 35 - Veure al mapa\nMés informació sobre Hotell Hallstaberget\nPer als viatgers què vulguin captar les imatges i els sons de Solleftea, Hotell Hallstaberget és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Hotell Hallstaberget asseguren una estada plaentera als seus clients. Les carecterístiques més important de l'hotel inclouen recepció 24 hores, instal.lacions per a minusvàl.lids, magatzem d'equipatge, servei d'habitacions, transport hotel/aeroport.\nL'ambient de Hotell Hallstaberget es reflexa en cada habitació. calefacció, servei de despertador, escriptori, mini bar, telèfon són només algunes de les comoditats a la vostra disposició. L'hotel ofereix instal.lacions fantàstiques, incloses bany, centre esportiu, sauna, camp de golf (a 3 km), piscina exterior, per ajudar-vos a relaxar després d'un carregat dia a la ciutat. Sigui quin sigui el motiu del seu viatge, Hotell Hallstaberget és una selecció idònia per a la vostra estada a Solleftea.\nAllotjaments a Solleftea